
Authoridadnan Venezolano ayeranochi a tuma desicion y a pone 
tur 700 pasahero y tripulacion di Ocean Dream bou quarentena. 
E crusero actualmente ta para dilanti e isla di Margarita unda tres 
tripulante a wordo dianogstica cu e virus N1H1. Abordo tambe tin 
aigun Arubiano cu awor lo tin cu warda almenos 10 dia prome nan 
por bin Aruba bek, mientras famianan ta sigui preocupa. 



ATRAjO 

CENDAQA 

Asistencia di polis a wordo pidi cu urgencia na un cas den 
Emmastraat, unda un atraco arma a tuma lugar. Na yega- 
da polis ta topa cu un mucha homber di 15 ana, kende ta 
bisa polis cu e so tabata na cas ora cu dos homber a drenta 
den e cas cu machete.E ta bisa cu un di e hombernan a 
pone e machete na su garganta y a puntre si tin placa y 
laptop. E mucha homber a mustra e dos atracadornan na 
unda e kluis ta y nan a coh’e y a bay cune. Segun su de- 



claracion, un di e hombernan tabatin un T-shirt mara na 
su cabes. E caso ta den investigacion. 



Bo vision tambe ta conto !!! 

10 dia di quarentena pa pasaheronan y tripulacion di crucero Ocean Dream 


Prioridad pa departamento di Salubridad Publico 
t’e 4 Arubianonan abordo y nos comunidad 



RIBA e crucero “Ocean Dream” 
caminda cu diferente caso di 
swine flu a keda confirma tin 
un total di 4 Arubiano a bordo. 
Ta trata aki di sra. Myriam 
Tonk-Croes, su casa y un yiu y 
un sobrino. Autoridadnan Ven- 
ezolano ayeranochi a tuma desi- 
cion y a pone tur 700 pasahero y 
tripulacion di Ocean Dream bou 
quarentena. Departamento di 
Salubridad Publico ta siguiendo 
e caso aki di cerca. Mientras cu 
familiarnan na Aruba ta hopi 
preocupa y ta desea pa trecenan 
bek y pasa nan quarentena si 
mester aki mes na Aruba. Loke 
nos sa, cu autoridadnan Vene- 
zolano, mescos na otro islanan, 


no a permiti Ocean Dream 
drenta nan haf y ta rondona pa 
Guardacosta. 

Director interino di Salubri¬ 
dad Publico, drs. Trevor van 
Gellecum a informa cu nan 
prioridad na e momentonan aki 
t’e 4 Arubianonan cu ta riba e 
barco como tambe comunidad 
Arubano en general. Apesar di 
ta riba e barco crucero, a logra 
haya un entrevista cu Myriam 
Tonk-Croes. El a conta cu nan 
ta para dilanti Isla de Marga¬ 
rita, nan no por a drenta e isla. 
E problemanan a cuminsa for 
dialuna ora nan no por a drenta 
Grenada, e ora nan a bin haya 
sa cu algo ta pasando. Despues 



tampoco nan por a drenta na 
Barbados ni St. Lucia. 
Mientrastanto diasabra nan por 
a baha Corsow y diadomingo 
Isla de Margarita caminda cu 
varios Venezolano a subi a 
bordo y asina a dicidi cu lo baha 
nan prome y dor di esey a bolbe 
Isla de Margarita ayera. 

E prome informe cu e pasa¬ 
heronan a haya tabata ora cu 
nan a wordo informa cu pa 
motibonan sanitario no mag 
di baha, pero no a bisa e moti¬ 
bonan exacto. Diamars anochi 
nan a haya informacion cu tin 
14 miembro di e tripulacion a 
haya sintomanan di swine flu, 


caminda cu a haci test na Cor¬ 
sow y 3 di nan a sali positivo. 
Tambe sra. Tonk-Croes a conta 
cu e pasaheronan a cuminsa 
bira impaciente, pasobra nan 
no ta hayando e informacion 
completo tampoco y esey ta 
pone cu e hendenan ta rabia. 
Ocean Dream, ta un crucero 
di Pullman Tours, cu ta un 
compania subsidiario di Royal 
Caribbean Cruise Line y nan tin 
Aruba como nan “home-port”, 
unda tur diasabra nan ta trece 
pasahero, en especial for di 
Spana pa aborda e crucero na 
Aruba.Di parti di Aruba Ports 
Authority, nan tambe ta vigi- 
lando e situacion riba e barco. 


Pero ta Gobierno mester tuma 
decision, si ta permiti Ocean 
Dream drenta haf di Aruba of 
no. Segun APA, tin dos forma cu 
esaki por ser haci, y un di nan 
ta, cu e crucero lo ser anera y 
mester eumpli cu un protoeol y 
procedura pa trata tur persona 
abordo y di dos opcion ta, pa 
permiti e crucero drenta haf, 
pero lo sera esaki pa publico. 
Kiermen, sea cual sea e deci¬ 
sion, Ocean Dream lo wordo 
poni bao di quarentena na 
Aruba. Ningun di e dos opcion- 
nan aki ta atractivo p’e barco, 
pasobra pone bao di quaren¬ 
tena, nifica perdida cuantioso 
p’e compania. 


Ciere di refineria lo por habri otro oportunidadnan manera mehora producto turistico 

Si upgrade e refineria e lo por bira un fuente di entrada mas grandi pa Aruba 


PRESIDENTE di Camara di 
Comercio, Edwin Roos a duna 
su opinion pa loke ta trata e 
situacion di Valero. E ta bisa cu 
esaki no ta un sorpresa pa Ca¬ 
mara di Comercio, cu nan a pre- 
mira cu cambio ta bay tuma lu- 
gar den Valero, principalmente 
dor cu e mesun CEO, Sr. Bill 
Klesse den un entrevista a de- 
clara cu Valero ta revisando su 
strategia y e refinerianan cu no 
ta pas mas den e strategia aki ta 
sea wordo bendi of wordo cera. 


Tambe Roos ta bisa cu na e mo¬ 
mentonan aki manera cu e re¬ 
fineria ta, ta rekeri un inversion 
biyonario pa e yega na e nivel cu 
un refineria moderno mester ta. 

Ademas e no ta kere cu pago 
di BBO lo por a core cu nan for 
di Aruba mirando cu e ganashi 
cu nan a haci den pasado.Ciere 
di e refineria lo afeeta nos isla 
sigur, segun Edwin Roos, pa¬ 
sobra e aporte di Valero na nos 
GDP ta entre 13 pa 18%, cual 


ta encera empleo directo y e 
spin off economico indirecto. 
Tin como 700 empleado den 
Valero, como 1500 cu ta traha 
cu e contratistanan y esey lo 
ta un impacto basta grandi. 
Aunke e no ta yega 10% di nos 
poblacion laboral, toch e ta un 
porcentage halto cu nos no ta 
custumbra cune.Presidente di 
Camara di Comercio ta consid- 
era cu na e momentonan aki lo 
ta hopi prudente pa prepara pa 
un eventual baymento di Valero 


y percura pa tur e instalacion- 
nan cu tey wordo desmantela 
(si nan no por wordo bendi) na 
un forma responsabel pa asina 
tambe purba cuida y drecha 
nos medio ambiente den e 
parti di Aruba ey unda cu nos 
tur sa tin contaminacion cu 
mester wordo kita.Es decir, no 
por permiti pa e instalacionnan 
keda para eynan sin cu tin dono, 
ademas si desmantela esakinan 
por zorg cu e contratistanan lo 
por tin trabou pa dos of tres 


ana mas y den e periodo ey 
por busca un solucion struc- 
tural pa San Nicolas.Inclusive 
Roos ta bisa cu esaki por ta un 
oportunidad pa nos por drecha 
e producto turistico cu tin. 

Si logra retene un refineria, 
sigur un refineria moderno, 
lo por bira atrobe un fuente di 
entrada mas grandi pa Aruba 
si bin cu areglonan fiscal cu ta 
hopi mas beneficioso cu esun- 
nan cu tin actualmente. 

Mescos cu Valero, hotelnan tambe ta coriendo 
riesgo grandi pa motibo di BBO 

Medidanan fiscal ta afectando tur nivel di nos sociedad 


PARLAMENTARIO Otmar Oduber por 
a tuma nota di e declaracionnan di inte- 
grantenan di partido MEP den cuadro di 
e ciere di refineria Valero. A yega te na e 
punto caminda MEP a expresa cu ta AVP 
a bisa Valero pa cera porta 3 luna promer 
cu eleccion pa asina por campana contra 
BBO. 

Otmar Oduber ta declara cu ta increibel pa 
mira con baho MEP por yega pa purba tira 
santo den wowo di pueblo. 

Ainda por corda con aigun tempo atras ora 
nan lider, Promer Minister Nel Oduber, 
tabata negociando cu Valero, cada un di 
e integranenan di e partido geel tabata 
mustra con bon e refineria ta pa Aruba, cu 
mester haci todo por todo pa e keda nos 
isla, pero awor diripiente ta cambia tono 
y bisa cu AVP ta defende un compania 
multinacional cu ta gana biyones y cu no 
kier contribui cu nos isla, cu loke AVP ta 
haciendo ta bende Aruba barata y cu kier 
prolonga e taxholiday. 

Wel, contrario na tur e declaracionnan aki, 
ora fraccion di AVP a traha e presupuesto 
alternativo a haya un oferta for di ehecu- 
tivonan di Valero, pa nan paga entre 40 pa 
50 miyon flor in pa ana na belasting, unda 
hasta a ser palabra cu si nan tin perdida, 
toch e placa aki lo wordo paga. Esaki den 
cuadro di vision y plannan di partido AVP 
pa elimina BBO pa henter pueblo di Aruba. 
Esey no ta bende Aruba na prijs barata, esey 
ta yega na un acuerdo den cual tur dos ban¬ 
da ta wordo beneficia, unda interes general 
ta prevalece y ta resguarda interes di e miles 
di tata y mamanan di famia cu ta labora den 
e refineria. Pero esaki ta algo cu esnan di 
MEP no ta wak, pasobra nan interes ta pa 
haya mas tanto placa posibel y asina sigui 
beneficia nan circulo di friends & family, 


manera entre otro e ultimo contrato di 
Kenky Oduber, ruman di Promer Minister 
Nelson Oduber, cu a haya un contract di 
400 mil florin pa ana. 

Historia a demostra cu partido MEP nunca 
tabatin interes den desaroya San Nicolas 
y pariba di brug y awor hasta ta ataca un 
compania cu pa ananan largo a sa di trese 
sikiera un tiki comercio na e parti ey lubida 
dor di gobierno, sin tin un alternativa pa 
salvaguardia e cuponan di trabou di miles 
di famia Arubiano. 

Ainda por corda con a anuncia un cantidad 
di proyecto pa San Nicolas, pero nan tur a 
keda na palabra, na declaracionnan den 
tempo di campana, pasobra campana ta un 
cos y gobernacion ta un otro, segun lider di 
partido MEP. E cantidad di hotelnan 5 strea 
cu lo a bin na San Nicolas tambe a caba na 
nada y pa colmo ora un inversionista local 
kier a inverti den San Nicolas a dicidi di core 
cune tambe te cu e mester a bay Corsow cu 
si a ricibi’e cu man habri. 

Awor den e situacion cu nos ta aden ca¬ 
minda BBO ta afectando cada un di nos 
riba e pida baranca aki, inclusive e com- 
panianan grandi, esnan di MEP ta core bin 
bisa cu ta e situacion mundial, pero nan ta 
lubida cu diferente actornan a mustra riba 
e hecho cu e cambionan fiscal cu Gabinete 
Oduber a bin cu nan tabata devastador pa 
nos economia. 

Mescos cu Valero a wordo inhustamente 
trata pa motibo di instabilidad fiscal, e rap¬ 
port traha pa AIB, WTS y Advocatenkan- 
toor Brown pa AHATA ‘Financial Economic 
Imact Study Legislative and Fiscal Changes 
on Branded High-End Hotel Group’ tambe 
ta mustra cu resultado di e medidanan fis¬ 
cal di gobierno tabatin resultadonan hopi 
negativo pa e hotelnan na nos isla, caminda 


ta bisa textualmente “ The total cumulative 
impact ofthe effective and proposed legisla¬ 
tive and fiscal changes for 2009 is estimated 
at approximately USD 5.1 million, or 29%, 
reduction to EBITDA (Earnings Before Tcoc, 
Interest, Depreciation and Amortization) 
compared to the 2005 HEB Resort EBITDA. 
This effect is structural hy nature and con- 
sidered a serious erosion ofprofitahility and 
competitive positioning of this key segment 
in theAruban hotel industry”. Traduciendo 
esaki na papiamento por bisa cu e rapport 
ta mustra cu e impacto cumulativo di e 
cambionan fiscal proponi y efectivo pa 
2009 lo ta di 5.1 miyon of 29% menos di e 
entradanan promer cu belastting, interes, 
depreciacion y amortizacion! E efecto aki 
ta structural pa naturaleza y ta wordo con- 
sidera un erosion serio di e rentabilidad y 
posicionamento competitivo di e segmento 
clave aki de e industria hotelero Arubano. 
Un otro parti di e rapport ta mustra cu 
“TTie resorts will not (or only marginally) 
be able to pass on the increased cost level 
to the customer base without jeopardizing 
their competitive position as these resorts 
all compete on the international travel 
market. The significant reduction of opera¬ 
tional performance caused by the successive 
legal and fiscal changes, negatively impacts 
EBITDA for the HEB Resort, which translates 
directly to a lowered valuation ofthe Resort 
with nearly one third over just three years”. 
Esaki kiermen cu e resortnan no solamente 
lo por pasa e aumento di e nivel di costo 
pa e consumidor sin pone den peliger nan 
posicion competitivo, ya cu e resortnan 
aki ta competi den e mercado di biahenan 
internacional. E reduccion significante 
di e rendimento operacional causa pa e 
cambionan legal y fiscal sucesivo ta afecta 



e entradanan promer cu belasting, interes, 
depreciacion y amortizacion di e hotelnan 
analiza, cual ta traduci direcctamente den 
un evaluacion reduce di e resort cu casi 1/3 
parti den solamente 3 ana. 

Otmar Oduber ta mustra cu esaki ta sola¬ 
mente un ehempel di e efectonan negativo 
cu e medidanan fiscal imponi pa Gabinete 
Oduber riba nos comunidad a bin ta cau- 
sando riba nos isla. Hotelnan manera e 
estudio aki ta mustra dor di e medidanan 
aki nan ‘cost of doing business’ a aumenta 
cu casi 30% y nan ta wak cu nan ganashi 
lo bay atras mirando cu nan no por pasa e 
aumento of perdida aki riba nan clientenan 
pasobra e ora nan posicion competitivo 
riba mercado internacional lo wordo per- 
hudica. 

Finalizando Otmar Oduber a mustra riba e 
hecho cu no ta solamente Valero y hotelnan 
ta pasando den e situacion aki danki na e 
BBO y demas medidanan fiscal, pero henter 
nos comunidad y pesey e hunto cu partido 
AVP ta cla pa asumi e responsabilidad 
gubernamental pa bin cu e solucionnan 
structural y definitivo pa bienestar di 
henter nos comunidad. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Ta kico Nel ta kere ??!!! 

Awor ta bay investiga e “whistleblower” 

na Cas di Aruba !! 



NA cualkier pais civilisa e 
ciudadano t’apoya e “whistle¬ 
blower”, kende porcierto ta 
wordo protegi pa ley, ya cu 
ningun pagador di impuesto 
lo desea nan placa gana cu 
hopi sudor wordo mafia sin 
misericordia. 

Ainda por corda con Ministro- 
Presidente sr. Nelson Orlando 
Oduber den un forma masha 
denigrante anuncia cu mester 
divulga salarionan di Direc- 
tornan y otro ehecutivonan di 
empresanan di Gobierno. 

Awor cu a resulta cu “dauhine” 
Kenky ta gana alrededor di 



400mil florin pa ana, de re- 
piente no ta permisibel mas 
pa publica salarionan barbaro 
di ehecutivonan, specialmente 
no di e “lieverdje” di famia. 
Pero esaki no ta tur! 

Mientras cu aki na Aruba BBO 
ta sofocando nos pueblo, Shon 
Kenky ta reivindica BTW na 
Hulanda. Cu otro palabra 
Shon Kenky no ta paga e BTW 
di 21% na Hulanda. Tampoco 
no ta paga “accijnzen” riba 
gasolin, bebida y cigaria. 

No mester lubida e “limou¬ 
sine” cu Baron Kenky del 
Estado Santa Cruz lo bay 


cumpra liber di impuesto pa 
keiro cu su “chauffeur” priva 
den Europa. 

Sr. Frido Croes den forma 
agresivo ta trata di hustifica e 
nombramento di Kenky (“voor 
wat hoort wat”). Pero apa- 
rentemente no ta na altura 
di e abuso di Baron Kenky, 
pagando un familiar di un Mi¬ 
nistro den e actual Gabinete cu 
boter di whisky pa cu remode- 
lacion di su prestigioso “villa” 
na Scheveningen, abusando 
asina di e debilidad di e per¬ 
sona aki. No mester cuestiona 
solamente e salario barbaro 
di Shon Kenky, pero tambe 
mester cuestiona e nombra¬ 
mento di Kenky den e funcion 
aki, siendo cu Shon Kenky no 
ta cumpli cu e exigencianan 
stipula pa DPO. 

Ta bon pa refresca memoria 
di Junior “Pyromaan”, kende 
semper a purba hustifica e 
nombramento di Kenky. 

Un di e exigencianan ta entre 
otro: “Een voltooide academi- 


sche studie op het gebied van 
Bestuurskunde of een daaraan 
gelijkgestelde opleiding”. 

10 Ana largo a studia na Nijme- 
gen (“onderwijskunde”), pero 
no a logra ningun diploma. Un 
otro exigencia ta bisa: “Mini¬ 
maal vijfjaren werkervaring in 
een relevante leidinggevende 
functie” Kenky a “sinta” 18 
luna den oficina slijp potlood, 
scuchando noticia di Aruba 
riba computer. 

Ta sigui: “Een psychologische 
test is verplicht”. Shon Kenky 
no a haci ningun psychologi- 
she test, corda un “drugtest”, 
manera Rudy a propaganda 
semper. Aki na Aruba tur hen¬ 
de sa pakico a manda Kenky 
Hulanda. (“Leve de man, die 
de bier uitvond”). 

Solamente e exigencia “leef- 
tijd vanaf 45 jaar” Shon Kenky 
ta cumpli cune. Ainda sr. Frido 
Croes ta tribi di bisa cu aki no 
ta trata di un “politieke benoe- 
ming”. Sr. Frido Croes ta sigui 


bisa: “Kenky no ta ganando 
mas cu e directornan ante- 
rior.” Pero sr. Croes ta lubida 
di bisa cu ningun otro Director 
a abusa di e beneficionan 
manera Shon Kenky. T’asina 
cu e suma pa paga huur di un 
ambtswoning ta wordo usa pa 
paga hypotheek di su “villa” 
na Scheveningen. Cu otro 
palabra pueblo tin cu paga pa 
un villa luhoso, p’asina Baron 
Kenky por biba “in alle pracht 
en praal” na Scheveningen. 

Ta puntra sr. Frido Croes awor 
pakico no a probecha di haci 
uso di e “experticio” di Gadafi 
y e ex-“wijkagentje” p’e inves- 
tigacion di e “sexual harass- 
ment”, cu a tuma lugar na 
Cas di Aruba un par di luna 
atras? Of esaki tambe ta “uit 
‘t duimpie gezogen”?! 

Por ultimo: Nel, ken bo ta kere 
bo ta? Na Merca mes a baha un 
Presidente pa corupcion den 
Gobernacion, esaki danki na 
un “whistleblower”. “Jochie, 
je dagen zijn geteld....” 


Segun Rudolf de Kort di RED 

Ehecusion di e mocion di SOV ta un punto primordial 

den maneho di adiccion na Aruba 


CANDIDATO nobo riba 
lista di partido RED, Rudolf 
de Kort, a comenta riba e 
problema cu tin cu adiccion 
na Aruba, cual e ta considera 
un problema alarmante. 

Un estudio na 2006 a mustra 
cu aproximadamente 12 mil 
persona na Aruba ta sufri di 
aigun grado di adiccion. Esaki 
ta nifica cu 11 persona adicto 
riba cada 100 habitante. Du- 
rante ananan en bes cu gober- 
nantenan a purba bin cu un 


solucion pa e problema aki, a 
criminaliza e grupo aki. 
Partido RED ta considera cu ta 
momento pa actua y combati e 
problema di adictonan. 

Segun de Kort, adiccion no 
ta un problema solamente 
pa autoridadnan hudicial, 
pero tambe pa autoridadnan 
encarga cu salubridad pub- 
lico y social. E ta considera 
importante pa gobernantenan 
stipula un maneho integral pa 


combati adiccion. 
Gobernantenan mester tin e 
habilidad di scucha y compro- 
nde e detayenan chikito di e 
problema di adiccion pa por 
combati’e efectivamente. 

RED den proximo goberna¬ 
cion lo percura pa ehecuta e 
mocion SOV (Strafrechtelijk 
Opvang Verslaving), esta e 
ley penal cu un adicto ta ser 
condena pa sigui un programa 
obligatorio di alrededor di 2 
ana pa asina saca e drogadic- 


tonan ambulante for di e bida 
y e cayanan publico. 

Lo tin 3 punto di salida: traha 
riba un maneho integral pa 
prevencion, cu e meta pa 
minimaliza abuso di droga y 
alcohol entre nos hobennan; 
lo envolvi e mayornan pa nan 
yuda cu e combatimento di 
tur e molesternan cu ta wordo 
causa dor di e hobennan cu ta 
bou di influencia di substanci- 
anan; un programa di afkik; 
un programa di reintrgracion, 


guia y coaching. 

Pa loke ta e shelter, Rudolf de 
Kort ta bisa cu e ubicacion di 
esaki actualmente no ta esun 
di mas adecua. Den un pro¬ 
grama caminda ta bay guia 
un adicto, ta sakele leu for di 
comunidad y mas bien cerca 
di KIA den e promer fase. 
Den e di dos y di tres fase lo 
por pensa riba un plantage y 
mirando cu na Aruba no tin 
plantage, un lugar ideal lo ta 
Fontein. 

RED cu otro candidato: Rudolf de Kort, MA 


RUDOLF Ernest Omar de Kort 
a nace na Aruba y a lanta den 
pueblo di Savaneta. Despues 
di scol secundario ela drenta 
opleiding di verpleegkunde na 
Dr. Horacio Oduber Hospital 
na 1977, un accidente laboral 
a haci cu e mester a cambia di 
profesion. Asina na 1981 ela 
prepara su mes den exterior pa 
drenta den e sector comercial 
den e ramo di automatisacion. 
Su interes pa yuda hende no a 
para eynan. Banda di su trabao 
ela sigui desaroya su mes den 
seguridad y prome auxilio y 
na 1994 ela drenta como vol- 
untario di Cruz Cora di Aruba. 
Na 1995 ela participa na e 
mision internacional pa yuda 
damnificadonan di horcan Luis 
na Sint Maarten. Den e mesun 
aha Rudolf a activa Jeugd Rode 


Kruis Aruba, y pa prome biaha 
gruponan di hoben entre 10 pa 
15 ana tabata wordo entrena 
den prome auxilio y motiva pa 
haci trabao voluntario. Hoben- 
nan cu awendia ta profesional 
den nos comunidad. 

Ana 1997 y 1998 a pasa y Ru¬ 
dolf a sigui ta dedica gran parti 
di su tempo liber na trabao 
voluntario. Curso, workshop y 
seminarionan cu ela organiza, 
a resulta exitoso. Na 1998 otro 
logro a keda marca. Riba inicia- 
tiva di Rudolf e fundacion Emer- 
gency Medical Services Aruba 
a bira realidad. Cu apoyo di 
comunidad, un grupo organiza 
di voluntario y dos ambulance 
a cuminsa haci un trabao suma- 
mente valioso. 

Na 1999 Rudolf, hunto cu su es- 
posa Ireeny tres yuinan Rudgeri, 


Rendell y Marylin a emigra pa 
Hulanda. Durante ocho ana 
Rudolf a studia, entrena y acu- 
mula experencia como terapista 
clinico y ambulante, trahando 
na fundacionan pa psychiatria 
y adiccion. Akinan tambe su 
dinamismo y amor pa ser hu¬ 
mano a destaca na momento 
cu ela drenta management¬ 
team, coordinando diferente 
proyecto piloto pa adicto di 
otro cultura cu no ta Hulandes. 
Na Hulanda tampoco su tempo 
liber no a bay perdi y Rudolf a 
sigui cu su trabao voluntario 
pa Cruz Cora Hulandes. Asina 
tambe ela organisa eventonan 
deportivo y social pa gruponan 
Arubiano y Antiyano di hoben y 
ancianonan. 

Na 2005 a presenta otro opor- 
tunidad pa sigui studia y Ru¬ 


dolf a atende Universiteit van 
Utrecht, na unda cu na 2007 
ela gradua cu un Master De- 
gree den “ Bestuurskunde en 
Organisatiewetenschap”. Como 
programa “Interculturalisatie in 
de zorg en dienstverlening”. Su 
scriptie a trata un investigashon 
profundo riba e efectonan di 
un Strafrechtelijke Opvang 
Verslaafden, como instrumento 
pa contra-aresta e problema di 
adictonan criminal na Aruba. 
Desde 2007 Rudolf y su famia 
ta bek na Aruba. Den servicio 
di K.I.A. Rudolf ta trahando 
riba implementacion di un de- 
partamento pa detenido cu ta 
sufri di malesa psychiatrico y 
addicion. Rudolf su deseo pa 
traha riba e proyecto pa realisa 
un Strafrechterlijke Opvang 
Verslaafden na Aruba, cual 


mester a cuminsa funciona na 
comienso di 2008, a base di un 
mocion di fraccion di RED cu a 
keda aproba den parlamento. 
Lamentablemente pa razonnan 
politico e proyecto no a mira luz 
di dia te cu awe. 

Rudolf ta dedica su tempo 
liber dunando curso di Bed- 
rijfshulpverlener y terapia in- 
dividual na adictonan, tambe 
workshop di prevencion di 
droga y alcohol pa hobenan y 
adulto. Su aporte mas recien 
na e comunidad di Aruba ta su 
postulacion como candidato po¬ 
litico riba lista di partido RED, 
preparando asina pa yuda trece 
inovasion riba un escala mas 
amplio pa Aruba. Pa Rudolf 
politica ta simplemente un con- 
tinuacion di su trabao dedica na 
comunidad Arubano. 


Actualmente no tin confianza cu cos ta bay bon 

DEN 8 ana Camara di Comercio no a wak asina tiki inscripcionnan pa negoshinan nobo manera ta e caso actualmente. Segun Edwin Roos, cu ta fungi como presidente 
di e organisacion, esaki no kiermen necesariamente cu economia ta bayendo malo, pero si ta indicacion cu confianza cu cos ta bay bon no t’ey actualmente. 

Mester tene cuenta tambe, segun e presidente, cu e ana aki ta uno di eleccion semper den aha electoral tin un dip den actividadnan economico, pasobra comercio ta 
keda wak resultado di eleccion promer cu nan haci nan inversion, pero si e biaha aki ta menos cu lo cual Camara di Comercio ta custumbra cune. 

Located at Gutenbergstraat 4, Oranjestad 

For more information call us at 588-5330 




MPA lo inverti hopi den 
educacion pa adulto 

OLIVIA Groeneveld, candidato nobo riba lista di MPA durante 
conferencia di prensa di e partido roos a toca e topico di ensenansa 
na Aruba. 

E ta bisa cu MPA a constata cu e parti aki ta hopi neglisha mientras 
cu tur parti mundo ta wordo papia di Hife long learning’ cu ta un 
topic importante caminda hopi actividadnan ta wordo haci pa hisa 
e nivel di ensenansa di un pais y e conocemento di su hendenan 
riba tur nivel. 

Groeneveld ta bisa cu e raiz di e economia di un pais ta su ensenansa. 
Pa economia di un pais crece, mester hisa e nivel di ensenansa di 
tur e hendenan, gobierno mester percura pa tur hende tin e opor- 
tunidad pa nan haya un estudio, pa nan por keda studia, pa nan 
por haya trabou riba mercado laboral y pesey mester percura pa e 
muchanan keda den scol y no por permiti pa tin drop outs, ya cu 
di e forma ey nan no lo haya trabou. 

Asina MPA den nan plan lo inverti hopi den educacion pa adulto, 
pasobra pa economia desaroya y hendenan hisa nan nivel social, 
nan mester haya e oportunidad pa nan upgrade nan mes. 


Mamta 

Tel: 583-1400 Fax: 583-1444 

Fraccion di RED ta propone 

Un team di experto pa negocia cu Valero 

y no di bai guerra 


PROME Minister di Aruba 
ta conoci pa bai guera cu tur 
hende y Aruba ta sali perdi. E a 
bai guera cu Hulanda y Nelson 
Oduber ta e perdedor, e investi- 
gacion di corupcion ta tumando 
lugar. E a bai guera cu Lago ora 
esaki a sera pa haya mas placa y 
e resultado tabata cu Gobierno 
a perde tur caso y no a haya ni 
un een extra di belasting. Lago 
a ofrece gobierno un suma di 30 
miyon dolar, gobierno a rechaza 
e oferta aki y a insisti di sigi bai 
corte y na final ta Aruba a keda 
debe Lago sin por pague. Prome 
Minister a bai guera cu Esso 
Petrolera, a nenga di dune per¬ 
miso fiho ni tereno di erfpacht 
y despues di warda 10 aha e 
compania a bandona Aruba. 


Nos Prome Minister a dicidi 
di bai guera cu Valero. Valero 
a hereda e contract di Coastal 
cu tur su derecho y obligacion- 
nan. Gabinete Oduber a dicidi 
di bin unilateralmente cu ley 
nobo manera e ley di BBO riba 
export y a cambia asina e ben- 
eficio principal cu Valero tin 
den e contract, esta e areglo di 
impuesto. Cambionan asina ta 
haci cu e inversionista ta perde 
confianza y ta reina incertidum- 
bre pa cu nan inversion futuro. 
Ta logico cu e compania ta reac- 
ciona. En vez di atende e asunto 
aki di un manera profesional 
pa busca un solucion Prome 
Minister a bolbe busca guera cu 
Valero y Aruba tin chens awor 


di perde saco y cangreu. Un 
burico mes no ta dal su pia dos 
biaha na mesun piedra, pero 
Nelson Oduber no ta siha cu 
inteligencia ta mas importante 
cu orguyo falso ora bo ta deal 
cu inversionistanan grandi. Pa 
e liderazgo di MEP orguyo falso 
ta mas importante cu inteligen¬ 
cia y Aruba ta sali perdi. 

Partido RED, usando inteligen¬ 
cia, ta recomenda lo siguiente 
pa salvaguardia pan di dos mil 
trahador cu ta traha of ta de- 
pende di Valero: 

Forma un team profesional cu ta 
negocia cu Valero y aki ta trata 
di expertonan cu sa di refineria 
y mercado petrolero. 

Negocia cu Valero pa e suma 


di BBO cu tin riba escrow ac- 
count keda inverti den un Hy- 
drocracker pa haci e futuro di 
e refineria viable, y na mesun 
momento converti e inversion 
aki den participacion di Gobi¬ 
erno den e refineria di Aruba 
como accionista. 

Aboli e ley di BBO riba export 
y duna exoneracion di pago di 
impuesto a cambio di accionnan 
den e refineria di Aruba. 

Haci e negociacionnan awor 
cu e refineria su balor ta abao 
y despues ora cu e valor subi 
Gobierno ta bende su share si- 
guiendo e modelo di Plant NV. 
E suma di 40 miyon pa ana cu 
Valero ta ofrece mester keda 
acepta y inverti den desaroyo 
di San Nicolas. 



Partido RED kier yega na un 
solucion pa yuda e miles di 
famia cu ta depende di Valero. 
E solucion tey, manera nos a 
splica. RED no ta haci politik- 
eria cu pan di nos hendenan. 
RED ta atende e asunto aki na 
un manera profesional en bistå 
pa yega na un solucion. 


MPA ta extende un man na gobierno pa atende 

problema di Valero 

Mirando cu nan ta traha sin planea y sin vision 


DURANTE conferencia di 
prensa di partido MPA, Willem 
Vrolijk, presidente di e partido 


a comenta riba e situacion di 
Valero y KLM. E ta bisa cu e 
gobierno actual ta traha na un 


manera sin planea y sin vision y 
esaki por a wordo mira cada den 
e caso di KLM. Ora cu e compa¬ 
nia aereo aki a sto su vuelonan e 
la bira un sorpresa pa gobierno, 
e minister concerni ni Minister 
President tabata sa cu esaki lo a 
bay tuma lugar. 

Segun Vrolijk ora KLM a anun- 
cia cu ta bay baha e cantidad di 
asiento, esaki lo mester a cende 
un luz caba cu ta bisa cu tin algo 
ta sosodiendo, mescos ora nan a 
anuncia cu nan ta bay baha nan 
cantidad di vuelo. E gobernan- 
tenan mester a wak e senalnan 
aki di alerta y bay wak ta kico 
ta e problema, mirando cu KLM 
ta aporta un gran parti na nos 
economia. Pero esaki no a tuma 
lugar, gobierno a haci manera 
si nada no a pasa y ora a stop e 
vuelonan, e ora a bay papia cu 
nan, a actua ‘after the facts’. 
Esaki ta e mesun postura cu 
gobierno ta tumando cu nos 
situacion economico. MPA a 
puntra gobierno ki nan ta bay 


haci pa contraresta e situacion 
cu ta biniendo, pasobra compa- 
rando e promer kwartal di e aha 
aki cu esun di 2008 por mira cu 
nos a bay atras den diferente 
aspecto y asunto indicando cu 
e recesion mundial tabata ye- 
gando akinan. 

E tempo ey gobierno no tabatin 
un plan y te cu awe ainda no 
tin ningun plan pa atende cu 
e situacion, es decir, gobierno 
atrobe ta trahando sin vision. 
Awe por mira e mesun cos ta 
sosode cu Valero, e refineria a 
anuncia cu ta bay shutdown y 
gobierno te cu awe no a papia 
cu Valero. “Minister President 
ta yora cu Valero no a papia 
eune, Valero a papia cu lider 
di oposicion, pero esaki pueblo 
no ta interesa den dje...Pueblo 
kier sa e 700 hendenan cu ta 
traha directamente cu Valero, 
kico ta bay pasa cu nan, e 1500 
hendenan cu ta traha via con- 
tratistanan cu Valero, kico ta 
bay pasa cu nan. Gobierno tin 


un plan ora cu yega asina leu? 
Of ta ward atrobe after the faet 
mescos cu a sosode cu KLM, 
mescos cu ta sosodiendo cu 
nos economia awor aki. Warda 
te Valero cera y e ora ey wak 
kico ta haci?”, Willem Vrolijk 
ta comenta. 

Banda di esaki e ta indica cu tin 
varios otro persona cu ta haya 
un entrada indirectamente via 
Valero, pesey tambe e ta bisa cu 
MPA ta spera cu gobierno mas 
pronto posibel bin cu un plan pa 
cu e situacion aki y mira kico ta 
bay haci si Valero cera. 

Vrolijk, siendo un persona di 
San Nicolas, ta corda e periodo 
despues cu Lago a cera, di 85 
pa 89 ora cu San Nicolas a bira 
un ghost town, y esnan di San 
Nicolas no kier mira esaki bolbe 
sosode.Tambe ta bisa cu si go¬ 
bierno no sa kico pa haci, MPA 
semper ta willing pa yuda, pa¬ 
sobra nan por ta den oposicion, 
pero no solamente pa critica 
sino pa yuda si tin mester. 


^ SETAR 

ANIJNCIO 

SETAR ta informa cu pa motibo di 
trabounan riba e red di fiber lo tin 
interupeion di servicio di Cable 
TV,diahuebs 18 di juni 2009 

entre 8’or y mei di mainta pa 4’or di 
atardi, den e siguiente barionan: 

Jaburibari, Modanza, Tanki Leendert 
y Moko 

Palabranan di sosten y forza pa famia Arubiano 

Mike Eman den comunicacion directo cu 
famia Arubiano abordo di “Ocean Dream” 

Falta di informacion ta sumamente frustrante pa pasaheronan di OCEAN DREAM 



PA aigun dia caba noticia a cum- 
insa core di un barco crucero cu 
base na Aruba cu posiblemente 
por tin contratempo pa drenta 
cierto waf nan di su itinerario. E 
barco crucero, “Ocean Dream” 
a wordo nenga entrada na St. 
Lucia, Greneda yBarbados. Ul¬ 
timo posicion di “Ocean Dream” 
tabata dilanti di Isla Margarita, 
caminda tampoco e barco lo por 


drenta. Pullmantur, e compania 
Spano dono di e barco a informa 
cu abordo tin un tripulacion di 
400 y 759 pasahero di diferente 
nacionalidad. 

Ariba e barco tin, segun infor- 
macionan, un grupo di tripu- 
lante infecta cu e virus NI Hl, 
mihor conosi como “Swine- 
Flu”. Viahando ariba e barco aki 


tin aigun Arubiano tambe. Mike 
Eman, durante oranan tempran 
di ayera mainta a tuma contacto 
cu e famia Arubiano abordo di 
e curcero cu ta conosinan hopi 
sderca di Sr. Eman, pa asina por 
informa di nan situacion. 
Famia Tonk-Croes, cu a subi e 
barco diabierna siman pasa, a 
sali direccion pa Willemstad, 
Curagao y e intencion tabata pa 
sigui despues pa Sint Lucia, Bar- 
bados, Grenada y Isla Marga¬ 
rita. Segun informacion cu Sra. 
Croes a suminstra Mike eman 
cu, nan mes no tin sintoma di 
e enfermedad aki. Sra. Tonk- 
Croes a bisa tambe cu te asina 
leu cu nan sa ningun pasahero 
tin symptoma di e enfermedad 
causa pa e virus N1H1. 

Di otro banda e situacion ta un 
poco frustrante, Sra. Croes a 
splica Mike Eman, pa motibo 
cu nan no ta hayando mucho 
informacion y te cu e ora ey 
nan no tin claridad si nan lo ta 
bolbiendo Aruba of no. 

Mike Eman a bisa cu nan lo 
monitoria for di serca desaroyo- 
nan na Aruba relaciona cu nan 
situacion y lo informa ariba e 
situacion. Na final, Sr. Eman a 
desea Myriam y su famia forza 
y a manda palabranan di sosten 
di un y tur for di Aruba y special¬ 
mente di amigo y amiganan di 
partido AVP cu ta siguiendo e 
desaroyonan hopi di serca. 


Gobierno mester pone atencion urgente 
na e problema di criminalidad creciente 


JACKELINE Harewood, can- 
didato di MPA comentando 
riba criminalidad a indica cu 
den ultimo dianan por a mira 
atrobe hopi ladronicia, joyrid- 
ing, entre otro. E ta splica cu e 
ta toca e punto aki pasobra por 
ripara cu cada bes mas y mas e 
sociedad den cual nos ta biba 
aden ta wordo azota dor di un 
racha di criminalidad. 

Asina el a bay over na kico ta e 
raiz di criminalidad, bisando cu 
esaki a un sintoma di un socie¬ 


dad cu ta bayendo den un mal 
direccion. Hopi di e personanan 
cu ta haci na mes culpabel, par- 
ticularmente den e dianan aki 
ta hobennan di edadnan entre 
12 pa 13 ana bay ariba cu den 
futuro lo mester ta esnan cu lo 
forma nos comunidad. 

Parti di esaki tambe ta e con- 
sumo excesivo di alcohol entre 
e hobennan y aki e candidato 
di MPA a corda riba e proyecto 
di ley cu MPA a entrega pa au- 
menta edad di benta di alcohol 


di 16 pa 18 ana cual ainda no 
a pasa. 

Den e parti di criminalidad no 
por keda sin menciona e chol- 
lernan. Jackeline Harewood ta 
bisa cu tur hende ta papia di e 
problematica di choller, pero e 
soluion pa esaki t’ey caba. Tin 
un ley di curatela cu ta haci 
posibel pa e personanan aki 
wordo poni bou di curatela y 
asina cuminsa cu e solucion di 
e problema. 

St. Dominicus College 
atrobe victima di kiebro 
y ladronicia 



DIARAZON mainta ora cu maestronan a yega na scol St. 
Dominicus nan a descubri cu ladronnan a kibra drenta y horta 
n’e scol. Nan a yama polis mesora p’asina inicia cu e investi- 
gacion p’asina pone man riba e anti-socialnan aki y duna nan 
un merecido castigo. 


Tanki di gas di United Dinner 
tabata na candela diarazon 
madruga mientras e becin- 
dario tabata drumi coriendo 
peliger 



DIARAZON madruga un patruya di polis atento pasando 
dilanti di United Dinner a nota cu tin un candela den un hoki 
dilanti di e lugar. Mesora a pidi presencia di bombero n’e 
sitio. E agente policial a dicidi di yega mas serca pa investiga 
y a descubri cu t’e boter di gas tabata na candela y a pidi pa 
bombero bin cu mas urgencia, mirando e peliger cu esaki ta 
forma. Mesora na yegada di bombero, nan a conecta e slang 
anto parando strategicamente na un distancia safe a logra 
domina e candela. Aparentemente tin indicacionnan cu e 
candela aki ta intencional. 


Misteriosamente truck carga cu tire 
para dilanti garage a pega na candela 



DIARAZON madruga ora cu nos fotografo tabata yegando n’e candela na United Dinner, a drenta 
un yamada via nos sistema di tipline di nos fotografo, cu ta 743-1770 cu tin un truck carga cu tire 
na candela den Lucianitastraat. 

Mirando cu e fotografo tabata para banda di e agente policial cu a descubri e candela, mesora a pasa 
e informacion pa polis cu na su turno a manda un otro patruya pa bay n’e sitio y tambe a manda un 
otro unidad di bombero n’e sitio. Mientras tanto un habitante cu a lanta a pasa man pa su slang y 
a cuminsa combati e candela. 


Accion rapido di polis a stroba ladronnan di 
horta na un cas cu e dono ta den exterior 




DIARAZON madruga a drenta 
un tip na polis cu na un cas na 
Arashi a mira di ripiente un 
auto ta para n’e cas unda cu e 


dono ta den exterior y 2 hende 
desconoci y sospechoso a baha 
for di e auto y drenta den e 
cura. 

Mesora e patruya a dirigi su 
mes n’e direccion ey. Na nan ye¬ 
gada nan a haya e auto Chevro¬ 
let Spark shinishi A-19176 para 
dilanti e cas. Sperando riba un 
otro patruya policial pa reforza 
nan, e anti-socialnan a sinti 
nan mes den preta y a dicidi 
di core baha na awa lagando e 
auto atras. 

E agentenan a cana rond di e 
cas y a bin haya un porta di 
e cas forza y habri, a ripara 
tambe cu e ladronnan a coba 
tur caminda den e cas y a pasa 


man pa varios cos. 

E.o. nan a prepara un flatscreen 
plasma TV, un tas cu yen di ar- 
ticulo, bebida y hopi mas. Nan 
a prepara esakinan pa bay cu 
nan, pero a ser stroba den nan 
intento. 

E polisnan a haya descripcion 
di e anti-socialnan aki y tin 
varios hende cu a mira nan. Un 
patruya cu despues di basta 
rato a bandona e cas a bin topa 
e dono di auto den cercania. 
Polis a pidi’e pa compana nan 
na warda y nan a logra hibe na 
warda di polis unda eynan e 
agentenan lo saca afo cu ken y 
kico nan tabata haci. 

Minister drs. Marisol Lopez-Tromp ta bisa cu 

Rector di Colegio Arubano a haci un « wake-up call » 
pa cual lo bay construi otro HAVO/VWO publico nobo 

ULTIMO ananan por lesa o mirasiporre-destinafondonan Afl. 8.300.000,00 tin proyec- _ 


por 

tende for di medionan di prensa 
local cu e slaagpercentage na 
Colegio Arubano no ta mas hal¬ 
to cu 65%, esaki na nos islanan, 
esta Bonaire y Corsow, e per- 
centahe ta entre 80 y 90%. Un 
par di dia pas a (5 di juni ultimo) 
Rector di Colegio Arubano a 
sigui amplia riba e resultado di 
Colegio, dunando un entrevista 
na ATV den cual e ta atribui e 
resultadonan pober di su scol, 
n’e grandura di e scol. 

Mester remarca cu tempo a 
traha Colegio Arubano un 40 
aha pasa, e scol a wordo disena 
pa 300 alumno, mientrastanto 
Colegio Arubano a crece sin 
precedente y awor tin 2500 
alumno y t’e unico AVO scol aki 
na Aruba. 

Segun Minister drs. Marisol 
Lopez-Tromp, teniendo cuenta 
cu e advertencianan di Rector 
di Colegio y e hecho cu e placa 
di Plant Hotel N.V. ta masha 
limita, Minister Marisol Lopez- 
Tromp a busca manera alter¬ 
nativa pa yega na fondonan pa 
por financia un HAVO/VWO 
scol nobo. Segun informacion 
obteni, na januari 2009 Fondo 
Desaroyo Aruba (FDA) tabatin 
ainda aproximadamente Afl. 
163.000.000,00 disponibel pa 
proyectonan den su progra- 
manan di 2001-2005 y 2006- 
2009. En bistå di esey, Minister 
Marisol Lopez-Tromp a opta pa 


isipori 

di FDA pa traha un HAVO/VWO 
scol nobo. 

Mester aclarea cu segun e con- 
venio cu Hulanda, Gobierno 
Hulandes lo termina su aporte 
den FDA na final di 2009, pues 
ta pa tal motibo cu e ultimo pro¬ 
grama di FDA ta core di 2006 
pa 2009. Di e fondonan di FDA 
disponibel, un parti substancial 
ta “earmarked” (destina) p’e 
sectornan social, ensenansa 
y infrastructura, pues area y 
tarea cu ta resorta bao di e 
competencia y responsabilidad 
di e Ministerio di Ensenansa, 
Asunto Social y Infrastructura. 
E tardanza den uso di e fondo¬ 
nan di FDA ta ser causa pa falta 
di suficiente personal califica y 
cu experiencia den trahamento 
di projectdossiers. 

Tambe pa motibo di presion 
di tempo e diferente departa- 
mentonan di Gobierno y e otro 
instancianan no ta logra pro- 
duci y entrega projectdossiers 
na tempo pa FDA por financia e 
diferente proyectonan. Re. di e 
programa 2001-2005, na janu¬ 
ari di e aha aki, tabatin ainda 
Afl. 45.000.000,00 disponibel 
pa diferente proyecto sin cu e 
fondonan por a wordo compro- 
mete pa falta di proyectonan 
aproba. Pa sector di ensenansa 
tin total Afl. 37.500.000,00 
reserva den e programanan di 
FDA 2001-2005 y 2006-2009. 
Di e suma aki ta pa solamente 


proyec¬ 
tonan entrega y aproba, pues 
ta resta Afl. 29.200.000,00 pa 
por wordo inverti den e Sector 
di Ensenansa. 

Teniendo cuenta cu e urgencia 
y e necesidad pa mehora e 
prestacion y resultado di ense- 
hansa na nivel di HAVO/VWO, a 
dicidi di propone e donorlanden 
(Aruba y Hulanda) pa bay di 
acuerdo cu re-destinacion di 
Afl. 16.800.000,00 di e Sector 
di Ensenansa pa por contribui 
na financiamento di construc- 
cion di un scol HAVO/VWO 
nobo. Usando e suma men- 
ciona pa financia e HAVO/ 
VWO scol nobo ainda ta resta 
Afl. 12.400.000,00 p’e difer¬ 
ente otro proyectonan den e 
Sector di Ensenansa. Ta un 
par di proyectonan chikito so 
te aworaki a wordo entrega y 
aproba pa wordo financia for di 
e ultimo suma menciona. 

Ta keda awor n’e diferente 
actornan (Directie Onderwijs, 
IPA, UA etc.) pa sinta hunto y 
bin cu un lista di prioridad re- 
alistico y traha diligentemente 
riba e diferente projectdossiers 
cu mester wordo entrega na 
Ministerio di Ensenansa, n’e 
Departamento di Asuntonan 
Economico (DEZHI) y na FDA 
pa aprobacion. No por keda sin 
remarca si cu e capacidad pa 
prepara y ehecuta proyectonan 
den e Sector di Ensenansa a 
resulta hopi abao, mas o menos 



Afl. 1 miyon pa aha. 

E motibo dicon ta trahando 
awor riba e realisacion di un 
HAVO/VWO scol nobo ta en 
coneccion cu e “wake up call” 
di e Rector di Colegio Arubano 
y a bira tempo pa bin cu accion 
pa mehora prestacion y resulta¬ 
donan di educacion na nivel di 
HAVO/VWO riba nos isla. No 
por t’asina cu mientras mester 
haci inversionnan miyonario 
den ensenansa, tin fondonan di 
FDA para ananan largo impro- 
ductivamente na Banco Central 
pa motibo cu no a entrega e 
projectdossiers necesario. 

Di otro banda, nos ta bon na 
altura di e recesion economico 
cu ta azotando mundo y aki 
na Aruba contratistanan ta 
pidiendo Gobierno pa acelera 
proyectonan di infrastructura y 
construccion. Tur parti mundo, 
e.o. na Merca y Hulanda, Gobi- 
ernonan ta dunando prioridad 
na ehecucion di proyectonan 


di infrastructura y construc¬ 
cion p’asina crea un ‘spin off’ 
den economia di e pais. Aki na 
Aruba, e Sector di Construccion 
despues di e Sector Turistico 
t’esun mas importante den nos 
economia. 

Un otro motibo pa cuminsa 
aworaki cu preparacion di e 
proyecto HAVO/VWO ta cu 
Gobierno kier p’e scol nobo 
habri su portanan entrante e 
aha escolar nobo di augustus 
2011. Contando back for di e 
fecha ey y teniendo cuenta cu 
un periodo di construccion di 
18 luna, ta ensera cu lo mester 
cuminsa cu construccion di e 
compleho escolar na comienzo 
di 2010. Esey kier men cu e parti 
preparativo mester cuminsa 
aworaki pa por haya aprobacion 
di e donorlanden, pa por pre¬ 
para e projectdossier y e map- 
anan di construccion y cuminsa 
cu ehecucion di e proyecto mas 
tarda na februari 2010. 


Lo papia cu minister pa wak si 
por aumenta e presupuesto di 
overtime pa Cuerpo Policial 

PETER de Witte, Alto Comisario di Polis comentando riba e situacion di over¬ 
time den Cuerpo Polical a bisa cu nan no a corta den overtime, pero cu a haya 
un begroting. Ya caba for di 2 aha pasa ta purbando di enfoca riba e budget di 
overtime. Ta purba pa por cover den e budget di overtime e eventonan grandi y 
e peaknan. Mensualmente ta revisa e informacion gerencial y pa medio di esaki 
ta establece oranan promedio pa mando pa loke ta trata overtime. Mirando cu 
den e ultimo tempo tabatin varios accion grandi, esaki kiermen cu a surpasa e 
budget y awor mester adapta e oranan di overtime, es decir, reduci esakinan, 
pero no kiermen cu no por traha overtime.Segun Peter de Witte, mirando e 
situacion aki a acerca e minister pa wak si toch tin espacio pa subi e presupuesto 
di overtime, riba cual e minister no a mustra cu el lo por ta contra. 


MPA lo traha pa Aruba bira un pais 
independiente di petroleo 

LIDER di MPA, Monica Kock a comenta riba e dependencia di Aruba riba petroleo. 
E ta bisa cu e situacion di Valero actual ta pone mas enfasis riba dje. E ta indica 
cu mester kita e dependencia riba petroleo cu nos tin.Kock a bin ta papiando riba 
esaki for di aha pasa y tambe e experto di ECLAC cu a bin Aruba den su discurso 
na Universidad, e parti mas importante cu el a trese dilanti ta cu Aruba por ta un 
pais petroleo free y a duna un bon splicacion di tur loke nos por haci.“Si nos por 
logra algo asina e lo ta e mihor cos cu nos por haci pa Aruba, pasobra petroleo no ta 
den nos man”, lider di MPA ta duna di conoce.Pa loke ta energia alternativa, Kock 
a bisa cu esaki no ta algo nobo, cu tur partido a bin ta papiando riba dje y por fin 
Promer Minister a duna un paso den e direccion ey cu e mulunanan di biento, algo 
cu den opinion di Monica Kock a bin dor di e persistencia di e partidonan. MPA lo 
bay traha pa Aruba bira un pais idependiente di petroleo y asina finalmente por 
bisa cu di berdad nos tin un Status Aparte. 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Nel Oduber, Marlon Werleman y henter MEP 
mester por ta gusta tuma pueblo haci kens 

Nos no por sigui perde tempo cu MEP! 


MANERA un y tur cu ta biba 
ariba e pida baranca aki, mi a 
tuma nota den medionan di 
prensa e situacion cu Valero 
ta aden. Mescos cu majoria di 
ciudadano di Aruba, mi ta hopi 
preocupa pa varios motibo pa 
e desaroyo aki en particular. 
E prome ta pasobra cu partido 
MEP tabata constantemente 
den prensa (cuminsando aha 
pasa) pa transmiti e mensahe 
cu crisis mundial lo no y no a 
afecta nos pida baranca.Awo, 
si nan a haci esaki pa gana 
tempo y prepara (tras di cor- 
tina) pa e efectonan (cu nos 
tur sa) cu lo bini, ta algo bon. 
Pero e tempo cu nan a gana kiko 
nan a haci cu ne? Nada! Esey 
ta molestiami. E ta molestiami 
como Arubiano. E ta molestiami 


como ciudadano Hulandes y 
Europeo alaves. Nel Oduber y 
su gang a usa tur e tempo aki 
pa (por ehempel) boycottia e 
registracion y votamento pa 
Parlamento Europeo. Esey si 
nan tabata bon den dje! Hopi 
bon! Lanta calumnia contra e 
candidato(nan). Pero kiko nan 
a haci pa prepara Aruba di e 
CRISIS CU TA NA C AMINDA? ? ? 
Nada! MEP henter lo ta con- 
tento cu nan a logra stroba un 
Arubiano pa representa nos 
interesnan den Parlamento 
Europeo. Pero AMI no ta con- 
tento cu e crisis ta bin y MEP a 
haci net net nada!Valero ta bay 
sera pa 3 luna y ainda no tin un 
combersacion serio entre hen- 
denan di Valero y Nel Oduber! 
Pa kiko no? Como represen- 


tante di Aruba y specialmente 
trahadornan di Valero, hopi 
dia caba Nel Oduber mester 
a subi un avion pa Texas pa 
purba resolve e problema aki 
A.S.A.P. Pero kiko nos ta tende? 
BOBEDAD tras di BOBEDAD! 
Ta culpa di AVP cu Valero ta 
bay! Ta culpa di gremionan 
comercial y sindical cu Valero 
ta bay!Mi no a cay ariba dje, 
pero den varios corant mi por 
a lesa cu tempo cu LAGO a bay 
ta MEP tabata den gobierno! 
Esey nos tur sa! Pero mi no a 
realisa cuanto mas a bay bou di 
gabinetenandiMEP! COASTAL 
y EL PASO tambe a bay bou di 
gobiern di MEP. Y ora cu LAGO, 
COASTAL y EL PASO a bay, Nel 
Oduber tabata parti integral di 
e gobiernonan!!! Esaki mi no a 


realisa! Un conosi di mi a sugeri 
cu por ta cu tin mas beneficio 
financiero (bou mesa?) ora di 
habri/sera un refineria!!! Bo 
ta kere?Ora mi tende Marlon 
Werleman ta ripiti e bobedad- 
nan cu Nel Oduber ta grita, 
manera cu ta culpa di AVP cu 
Valero tey sera, mi ta puntra mi 
mes, ki credibilidad sr Werle¬ 
man por tin ainda. Un tempo e 
tabata parce di tin un crenchi, 
pero awe, e credibilidad ta te 
na suela. Pica pa wak con Nel 
Oduber a troce e mucha ey! 
Aruba no por asina mas. Aigun 
aha pasa, Carnival Cruises a 
bando na Aruba y Gabinete 
Oduber no a haci ni un dede! 
American Eagle a bay un poco 
despues! Ni aigun luna despues 
a bin un discusion entre Nel 


Oduber y Briesen cu American 
Airlines, American Airlines a 
baha vuelonan drasticamente. 
Ora KLM a bay, nos por a mira 
un Nel Oduber y Eddy Briesen 
cu wowo grandi ta cana rond 
manera galinja cu ta tende 
un cacho na caminda, pero 
no por wak e. Ta kiko nos ta 
haciendo!E eleccion aki mi no 
por otro! E team di AVP y nan 
manera di traha mester bin den 
gobierno! Pasobra nos no por 
“afford” di perde tempo mas! E 
aventura di MEP den gobierno 
aki, tabata un perdida di tempo! 
Di awo y padilanti: 

Berde di Mes! 

Nomber y adres conosi pa re- 
daccion. 


Lista di prioridad ta(bata) pa drecha aigun scol na Aruba cu planta 

Declaracion di Rector di Colegio Arubano a pone cambia di opinion 


RELACIONA cu un reciente 
publicacion, relaciona cu un 
decision di Gobierno pa traha 
un HAVO/VWO scol nobo den 
e distrito di Noord, Minister 
drs. Marisol Lopez-Tromp kier 
duna e siguiente informacion 


y aclaracion. Mas o menos 8 
luna pasa, ora cu a bira evi¬ 
dente cu Gobierno lo ricibi un 
suma cuantioso for di asina 
yama Plant Hotel N.V. (benta 
di Marriott Hotel), Minister 
drs. Marisol Lopez-Tromp a 


pidi Departamento di Obra 
Publica (DOW) y Direccion di 
Ensenansa (DE) pa nan traha 
un masterplan pa mantencion, 
renobacion y construccion di 
scolnan riba nos isla. E raport 
cu Minister a ricibi for di DOW 
y DE a indica cu mester di un 
par di 100 miyon di florin pa 
haci e mantencionnan atrasa, 
remodela n’e diferente scolnan 
y traha aigun scol nobo.Taba- 
tin e speransa cu “e sector di 
ensenansa” lo a hana un parti 
substancial di e placa di Plant 
Hotel. Sinembargo otro min- 
isterionan tambe tabatin nan 
necesidad di fondo, pa cual a 
pone prioridadnan y busca un 
manera pa reparti e placa di 
Plant Hotel entre e diferente 
ministerionan. Pa buena mar¬ 
cha mester remarca cu a usa 
mas o menos 50% di e placa 
di Plant Hotel N.V. pa paga de- 
benan di pais Aruba. Teniendo 
cuenta cu fondonan lo ta limita, 
Minister a pidi DOW y DE pa 


nan traha un lista di prioridad, 
di cual e prome fase, segun e 
conseho di DOW y DE, lo costa 
Afl.40.000.000. Finalmente 
e Ministerio di Ensenansa, 
Asunto Social y Infrastructura 
a ricibi Afl.18.000.000,- for di e 
placa di Plant Hotel. E fondonan 
ey lo wordo destina como lo si¬ 
guiente: Renobacion di Maria y 
Rosario College; Renobacion di 
La Salle College; Kleuterschool 
nobo pa Pieter Boer; Traha y 
drecha curanan di diferente scol 
rond di Aruba; Drechamento y 
mantencion di Colegio Arubano 
na San Nicolas; Drechamento y 
mantencion di Colegio Felipe B. 
Tromp.Durante e proceso cu e 
departamentonan di Gobierno 
tabata traha riba e diferente 
proyectonan menciona aki 
riba, dia 5 di mei ultimo Rec¬ 
tor di Colegio Arubano a duna 
un entrevista cu a sali publica 
den e vespertino Amigoe. Den 
e articulo e Rector di Colegio 
ta adverti cu e resultadonan 



SINDICATO Dl MAESTRO Dl ARUBA 

ta invita tur su miembronan pa asisti na e 

REUNION GENERAL 

cu ta wordo teni diamars 30 juni 2009, pa 19.3 O'or, na 
sede di SIMAR, Sabana Blanco 36. 

Agenda: 

1. Apertura 

2. Participacion 

3. Eleccion di presidente 

4. Turno liber 

5. Clausura 

Si no tin quorum, directiva ta sera e reunion y ta habri 
un otro reunion diamars 30 juni 2009, 19.45'or. 

Den e reunion aki desicionnan valido por wordo tuma, 
irespecto e cantidad di miembro presente. 

Ireno Valdes, Presidente Interino 


di Plant N.V. 



escolar di e aha coriente. Segun 
e Rector e resultado di e exam- 
ennan di aha aki lo por ta mas 
malo cu e ahanan anterior.E 
Rector a atribui e resultadonan 
malo na e.o. e hecho cu e stu- 
diantenan di Colegio no ta 
domina e idioma Hulandes. 
Tambe e Rector a informa cu 
tanto Directiva di SMOA como e 
Rectorado di Colegio Arubano a 
dicidi cu entrante e aha escolar 
nobo, Hulandes lo t’e instructi- 
etaal. Adicionalmente Colegio 
lo hiba un evaluacion y control 
mas estricto ora di admision 
di alumnonan biniendo for di 
scolnan basico. 

Pareha acusa di 
pa Cuba ta busca 
pa sali di prison 


corto, cambiando garoshi 
den supermercado y den por 
lo menos un encuentro cara 
a cara cu e lider Cubano di 
e tempo ey, Fidel Castro, na 
Cuba. 

E huez federal John Facciola 
siman pasa a acepta e argu¬ 
mento di fiscalia cu e pareha 


Myers mester keda den prison 
pasobra tin riesgo cu nan lo 
hui di e pais. E veredicto di 
Facciola, ademas a bisa cu par- 
ce tin pruebanan contundente 
cu e pareha tabata spiona pa 
Cuba y cu gobierno di e isla 
lo tin motibonan poderoso pa 
yuda nan scapa di un huicio. 


E pareha Mericano cu ta 
wordo acusa di tabata spiona 
pa Cuba durante 30 aha kier 
pa huez laga nan sali di prison 
y tene nan bao aresto domi- 
cilio, sin acceso na nan boto 
di bela y e mapanan di Cuba 
cu fiscalia ta bisa ta prueba 
cu e pareha kier a hui pa e isla 
comunista. 

Abogadonan di Walter Kendall 
Myers, un funcionario retira di 
Departamento di Estado di 72 
aha, y su senora Gwendolyn, 
di 71, a presenta un peticion 
den e sentido aki prome cu 
nan audiencia cu huez federal 
Reggie Walton. 

E abogadonan a bisa cu e 
pareha lo paga pa e monitor 
electronico y cu e yiu homber 
di Gwendolyn Myers, Brad 


Trebilcock, lo sigura pa tin un 
hende cu nan 24 ora pa dia. 
Asina tambe, nan lo no acerca 
e mision diplomatico di Cuba 
na Washington, cu ta keda 
na apenas nuebe minuut di 
nan apartamento, y tampoco 
nan boto di 11 meter largo, cu 
ta ancla cerca di Annapolis, 
Maryland. 

E fiscalnan a bisa cu e pareha 
Meyers a conta un agente se- 
creto di FBI con nan lo gusta 
bay Cuba aigun dia y biba 
riba nan boto, ya cu nan no 
tin mester di documento di 
viahe. Ta ser bisa cu e pareha 
Myers ta expertonan di lama 
y cu e ultimo anotacion riba 
nan calender ta mustra cu nan 
tabata tin intencion di navega 
pa Caribe na november, sin un 


fecha di regreso. 

E pareha ta den un prison na 
Washington desde nan aresto 
dia 4 di juni ultimo. 
Autoridadnan ta bisa cu e 
pareha Myers a entrega se- 
cretonan gubernamental na 
agentenan Cubano durante 30 
aha usando un radio di onda 


Protestanan ta sigui; Iran ta menaza cu censura 

portalnan di internet 

fo ffrw jhere . 

IS 






OPOSICION Irani ayera a anuncia un 
di tres dia consecutivo di protesta, na 
mes momento cu efectivonan militar 
di e pais tabata menaza di censura e 
portalnan di internet. 

Blog y portalnan di internet manera 
Facebook y Twitter a bin ta medionan 


vital di comunicacion di e iraninan pa 
informa mundo encuanto e protestanan 
masivo causa pa e eleccionnan presiden- 
cial di diabierna. E candidato reformista 
Mir Hossein Mousavi a acusa gobierno 
di a manipula e votonan pa declara 
presidente Mahmud Ahmadineyad 


como ganador. 

Internet ta mas esencial ainda desde cu 
gobierno a prohibi e coresponsalnan 
stranhero pa sali di nan oficina pa ra- 
porta riba e manifestacionnan riba caya 
di TeherånJGuardia Revolucionario’ - e 
elite militar cu ta resorta directamente 
bao di e lider supremo, ayatolå Ali 
Jamenei - a bisa pa medio di un agen¬ 
da estatal di noticia cu e portalnan di 
internet Irani y e bloggernan mester 
elimina cualkier tipo di material cu ta 
“provoca tension” of sino nan lo enfrenta 
un castigo. A pesar cu manifestacion riba 
caya ta prohibi, aigun portal di internet 
cu ta apoya Mousavi a bisa ayera cu su 
partidarionan lo a reuni riba un plaza 
den centro di ciudad ayera tardi. 

E protesta lo por causa mas enfrentam- 
ento entre autoridad y e manifestant- 
enan. Violencia ya a caba cu bida di siete 
persona, segun medionan estatal Irani. 


E maximo autoridad electoral di e 
pais a anuncia cu nan ta prepara pa 
dirigi un reconteo limita di voto na e 
urnanan caminda iregularidadnan a 
wordo raporta.E anuncio no a convence 
Mousavi, cu e describi e eleccionnan 
como un “comedia increibel” y a pidi 
eleccionnan nobo. 

Diamars atardi gobierno a organiza un 
gran marcha na Teheran pa demostra cu 
e tambe por saca su partidarionan riba 
caya. Ahmadineyad, cu no a duna impor- 
tancia na e ambiente di e ultimo dianan 
comparando esaki cu “e pasion despues 
di un partido di futbol”, a viaha pa un 
cumbre na Rusia cu a wordo atrasa pa 
motibo di e incidentenan na Teheran. 
Por lo menos 10 periodista Irani a wordo 
aresta desde e eleccionnan y nan para¬ 
dero no ta conoci, segun Jean-Francois 
Julliard, secretario general di Report- 
eronan Sin Frontera. 

dente a pesar di su respaldo 
na e rechazo di matrimonio 
homosexual na California. 
Homosexual y lesbiananan ta- 
bata preocupa ora Cas Blanco 
a nenga di interveni den e ca- 
sonan di miembronan di forza 
arma cu ta enfrenta corte 
marcial pa reta e maneho di 
e era di Clinton cu solamente 


a permiti homosexualnen pa 
sirbi den forzanan arma basta 
nan no expresa nan preferen- 
cia sexual abiertamente. 

Cas Blanco a laga sa cu nan 
ta spera cu Congreso anula 
e maneho como parti di un 
solucion “duradero”, na luga 
di interveni den casonan in- 
dividual. 


Obama lo exi 

beneficionan 
pa parehanai 


evento di Comision Nacio- 


BAO creciente critica pa no 
a suspende e prohibicion pa 
homber y muhernan abierta¬ 
mente gay sirbi den forzan¬ 
an arma, presidente Barack 
Obama ayera a anuncia exten- 
sion di e beneficionan social 
di empleadonan federal na 
parehanen homosexual. 

E decision ta un gesto na un 
sector di votador consistente- 
mente democrata cu den si- 
mannan recien a mustra nan 
mes frustra cu e poco adelanto 
cu nan a haya di Cas Blanco 
den nan prioridadnan. 

Varios recaudador di fondo 
influyente di e comunidad 
gay a retira nan apoyo na un 


nal Democrata di dia 25 di 
juni den cual ta ser spera cu 
vicepresidente Joe Biden lo 
papia. 

E decision a bin como con- 
testa na un nota publica dia 
12 di juni pa Departamento 
di Husticia cu ta defende e 
Ley di Defensa di Matrimo¬ 
nio, un blanco special di e 
criticanan di homosexual y 
lesbiananan. 

Abogadonan di e departa¬ 
mento a argumenta cu e ley ta 
permiti estadonan pa rechaza 
matrimonionan realiza den 
otro estado of pais cu ta contra 
nan mes regulacion. 

E argumentonan legal - incluy- 


endo cita incesto y actonan 
sexual cu menor - a causa un 
rebelion entre activistanan 
gay cu mayormente no a papia 
desde cu Obama a gana elec- 
cion. E activistanan tabata tin 
obhecion contra e invitacion 
di e evangelista Rick Warren 
pa participa den e ceremonia 
di toma di posesion di e presi- 


Carter ta bisa cu 
palestinonan di Gaza 
ta wordo trata 
6 maner a animal’ 


E palestinonan den Franha 
di Gaza ta wordo “trata mas 
como animal cu como sernan 
humano”. Asina ex presidente 
Mericano Jimmy Carter a laga 
sa diamars ultimo. 

Durante un bishita na e lu- 
gar, Carter a condena e bom¬ 
bardeo Israeli contra Gaza na 
januar i y nan continuo blokeo 
comercial cu, e ta bisa, te 
hasta ta prohibi coi’i hunga pa 
e muchanan. 

“Mi a haya sa cu te hasta 


papel y potlood di color ta 
wordo trata como un menasa 
pa seguridad”, e’la bisa e 
habitantenan di Gaza den un 
oficina local di Nacionnan 
Uni. “M’a busca un splicacion 
pa esaki ora mi a reuni cu 
funcionarionan Israeli y mi no 
a haya ningun, pasobra no tin 
splicacion”, e’la agrega. 

E ex presidente, di 84 ana, 
a ignora un prohibicion di 
Gobierno di Merca pa trata 
cu gobernantenan di Gaza, 


e islamitanan di Hamas, y 
e’la tene conversacion cu nan 
lidernan. 

Israel a fortalece un blokeo 
contra Gaza na 2007 ora 
Hamas a tuma control despues 
di a expulsa e forzanan rival di 
Fatah, cu ta leal na presidente 
Mahmoud Abbas, cu ta na 
favor di un acuerdo di paz cu 
e estado Hudiu. 

Na fin di december 2008, 
forzanan Israeli a bombardea 



J immy Carter 


y despues a invadi Gaza, 
destruyendo su infraestruc- 
tura cu ya tabata dana. 

Desde e tempo ey, Israel a 
blokea importacion di hero, 
cement y otro material pa e 
poblacion di 1,5 miyon pal- 
estino, bisando cu Hamas por 
usa hopi di e articulonan aki 
pa propositonan militar. 


Carter, un democrata, a bisa 
cu e mes a mira cu casi no ta- 
batin reconstruccion na Gaza 
den ultimo cinco lunanan. 

“Nunca antes den historia un 
comunidad grandi manera 
esaki a wordo ataca cu bom y 
misil y despues priva di e me- 
dionan pa haci reparacion”, 
Carter a bisa. 

Tin 52 caso di griep 
di porco confirma na 

Venezuela 


y a atribui esaki na e hecho cu 
“tur a sigui e tratamento man¬ 
era mester ta, nan a acepta nos 
supervision y nan a cumpli cu 
e recomendacionnan cu nan a 
haya di Ministerio di Salud y 
Proteccion Social, pa control 


di e influenza nobo”. 
Mayoria di e casonan di e 
griep A a wordo registra den 
Estado Miranda, cu ta inclui 
e Capital Caracas, y e resto ta 
reparti den otro nuebe di e 23 
regionnan di e pais. 


AUTORIDAD di Salubridad 
Venezolano a informa cu e 
casonan di griep di porco den 
e pais a subi na 52, y cu nan 
ta studiando otro 49 muestra 
sospechoso di e virus. 

INSTITUTO Nacional di 
Higiene (INH) desde fin di 
mei, cu a registra e prome 
caso di e griep na Venezuela, 
a analisa “685 muestra, di cual 
52 a wordo confirma, 584 a 


resulta negativo y 49 ta wordo 
investiga”. 

Esey tabata informacion di 
e vice-minister di ‘Redes de 
Salud Colectiva’, Nancy Pérez, 
na Agencia Bolivariana de 
Noticias (ABN), cu a anadi cu 
esnan infecta pa e virus “ta 
aisla, bao supervision epide- 
miologico y cumpliendo cu 
e tratamento manera debe 
ser”. 

E’la destaca e “recuperacion 
rapido” di e pacientnan infecta 



México ta confisca cargamento di tribon 

‘yena’ cu cocaina 


“JAWS”, e pelicula clasico 
di Steven Spielberg, a haci e 
tribon blanco famoso, pero 
autoridadnan Mexicano a des- 
cubri un variante di e especie 
aki crea pa narcotrafico. 
México, DF - Funcionari- 
onan di Secretarfa di Marina 
(Semar) a confisca un carga¬ 
mento di tribon congela, cu 
tabata yen di paketenan di un 
polvo blanco cu a resulta di ta 
cocaina. 

“Esnan responsabel pa e carga 
a purba laga pasa cu ta trata 
di un material conservador, 
pero despues di un revision 
riguroso por a wordo con¬ 
firma cu ta trata di cocaina”, 
e comandante di e di Nuebe 
Zona Naval, Eduardo Villa, a 


bisa e corant Reforma. 

E tribonnan yen di droga a 
wordo localiza na Puerto Pro- 
greso, na e peninsula di Yuca- 
tån, den dos container di 12 
meter largo cu tabata wordo 
transporta pa un barco cu ban¬ 
dera di Marshall Islands. 

Den un comunicado, Semar 
a laga sa cu ainda tin inves- 
tigacion tumando lugar pa 
determina e peso total di e 
cargamento di droga, pero 
comandante Villa a bisa cu ta 
trata di mas di un ton. 

México ta e principal entrada 
di e cocaina Surdamericano 
pa Merca, y e cartelnan con- 
stantemente ta busca for¬ 
manan inovativo pa sconde 
e droga. 



Den pasado, autoridadnan cargamentonan di bleki di imagennan di Virgen de Gua- 

a haya cocaina scondi den promente jalapeno of den dalupe. 

Norcorea ta 
menasa cu 


represalia 
masivo contra 
Merca 



NORCOREA a menasa cu un 
respuesta militar “multiplica 
cu mil” contra Merca y su alia- 
donan si e wordo provoca, cu 
ta su menasa mas recien como 
defensa di su programa nuclear 
cu ta wordo critica. 

Medionan di noticia Hapones y 
Surcoreano a bisa cu Norcorea 


ta preparando un sitio nobo pa 
test un misil di largo alcance 
capaz di alcansa Merca. 

E menasa di un atake militar, cu 
a wordo divulga pa prensa es- 
tatal Norcoreano, a wordo haci 
aigun ora despues cu presidente 
Barack Obama a declara cu 
Norcorea ta un “menasa grave” 



pa mundo, y a priminti cu e re¬ 
cien sancionnan di Nacionnan 
Uni contra e pais comunista lo 
wordo cumpli. 

Obama y presidente Surcoreano 
Li Myung-bak a reuni na Wash¬ 
ington diamars den un cumbre 
historico den cual ambos lider a 
acorda pa construi un “aliansa 
strategico” regional y global pa 
persuadi Norcorea pa desman- 
tela su armanan nuclear. 
Pyongyang ta bisa cu su bomnan 
nuclear ta un proteccion contra 
Merca y a acusa Washington 
di ta cera complot cu Seoul pa 
deroca su gobierno - encabeza 
pa e impredecibel dictador Kim 


Jong II, cu segun informacion- 
nan ta prepara pa pasa poder 
pa su yiu homber mas hoben, 
di 26 ana. 

“Si Merca y su aliadonan viola 
e soberama di nos republica 
aunke ta un poco so, nos for- 
zanan arma y nos pueblo lo 
lanza un represalia mil biaha 
mas grandi cu un atake militar 
sin misericordia”, e corant ofi- 
cial Minju Joson a bisa den un 
comentario. 

E articulo, cu a wordo pub- 
lica tambe pa e agencia oficial 
KCNA, a yama Obama pa “hipo- 
crita” pa boga pa un mundo sin 
arma nuclear na momento cu 


- segun e comentario - e mes 
ta haci esfuerzonan sin sentido 
pa desaroya mas arma nuclear 
na su pais. 

Atencion mundial a concentra 
riba Norcorea desde cu e pais 
a realiza su di dos test nuclear 
dia 25 di mei, un reto pa e 
resolucionnan di Nacionnan 
Uni. Conseho di Seguridad a re- 
sponde fortificando su embargo 
di arma, autorizando inspec- 
cion di barco buscando carga 
relaciona cu misil y material 
nuclear y privando e gobierno 
di e financiamento cu e ta usa pa 
construi su programa atomico. 


Rhode Island, e di 
tres estado cu ta 
permiti marihuana 
pa uso medico 


RHODE Island a bira e di 
tres estado Mericano cu ta 
permiti benta di marihuana na 
personanan cu ta sufri enfer- 
medadnan cronico, a pesar di 
e obhecion di gobernador Don 
Carcieri. 

E legisladornan den Asamblea 
General tabatin suficiente voto 
pa supera un veto di e goberna¬ 


dor republicano. 

E ley aki ta permiti te tres tienda 
sin fin di luero den e estado pa 
bende marihuana na pacient- 
nan registra na Departamento 
di Salud di Rhode Island. E dro¬ 
ga mes ta sigui ta ilegal segun 
leynan federal, pero gobierno 
di presidente Barack Obama a 
bisa cu nan no ta tuma medida 



contra e tiendanan cu ta cumpli cronico pa tin marihuana den California y New México ta e 
cu leynan estatal. nan poder na 2006, pero nunca otro dos estadonan cu ta per- 

Rhode Island aeuminsa permiti nan a crea un medio legal pa miti benta di marihuanan pa 
pacientnan cu tin enfermedad eumpra e droga. uso medico. 

Aruba ta bonbini na Oerol Festival! 




OEROL festival internacional 
a cuminsa weekend aki na 
Terschelling! Durante e diez 
dianan tacontacu lo bin mas 
cu 50.000 turista pa OEROL. 
WINDNOMADEN a ser presen¬ 
ta na prensa y e prome wee¬ 
kend e evento aki tabatin miles 
di bishitante; un exito sin pre- 
cedente di e organisadornan. 
WINDNOMADEN ta un pro- 
yecto di SLeM (Stichting 
Landschaptheater en Meer) 
cu despues di Terschelling lo 


sigi viaha rond mundo cumin- 
sando cu New York 400. Bruno 
Doedens ta e projectleider. 

Gustave Nouel cu a ser invi- 
ta pa forma parti di WIND¬ 
NOMADEN na OEROL ta 
purbando di establece con- 
tactonan efectivo pa Aruba. 
Ademas, esaki por ta bon pa 
pintornan Arubano. Ta inten- 
cion cu na tur parti cu presenta 
esaki, lo invita artista local pa 
pinta un WINDNOMADE pa 

participacion hunto cu e resto 
di e gira mundial! Aruba, Ita- 
lia o Zuid Afrika ta aigun di e 
posibel canidatonan despues di 
New York na september 2009. 

Joop Mulder, director creativo 
y creador di OEROL, ta apoya 
y hasta kier yuda realisa pre- 
sentacion di WINDNOMADEN 
na Aruba. WINDNOMADEN 
tambe por yuda habri caminda 
pa e participacion cu Aruba 
tabata desea den pasado na 
Oerol festival di Terschelling, 
segun Joop Mulder. Durante 
e apertura creador y director 
general di OEROL, Joop Mul¬ 
der, a sigura e pintor puente 
Arubano Gustave Nouel, cu 
Aruba ta bon bini pa participa 
na OEROL cu teatro musica y 
tur otro disciplina cu nan de¬ 
sea, si nos di Aruba tuma con- 
tacto na tempo y directamente 
cu su persona... 



Actividadnan na parokia di Savaneta 


FIESTA di Sagrado Curazon di Hesus ta tuma lugar 
diabierna 19 di juni 2009. 

Esaki ta cuminsa cu un Procesion pa 6:30 atardi cu ta 
salifor di cas di Francisca (Chichi) Schwengle-de Kort 
na Savaneta 406pariba di Misa Savanetay ta termina 
cu un Santo Sacrificio di Misa solemn den Misa di Sa¬ 
vaneta. Esaki lo ta tambe e reapertura di Misa despues 
di trabaonan di mantenciony renobacion, aunke cu tur 
cos no ta cla ainda. Desde efin di siman aki dia 20-21 di 
juni e Santa Misanan lo tuma lugar manera custumber 
den Misa di Savaneta mes. E nobena ta tuma lugar 


completamente den Capiya Santa Famia. 

Diasabra 20 di juni ta solemnidad di Sagrado Cura¬ 
zon di Mama Mariay lo tin eya tradicional procesion 
di botonan y yatenan dorna cu Imagen, flor y blas. 
E salida lo ta pa 10:00 maintafor di pier di Marina 
Pirata, pasa den lagoen di Pos Chiquito y Savaneta , 
bai te na pier di Mariniersy termina despues na pier 
di Zeerovers na Savaneta. Ta calcula cu esey lo ta entre 
11:00 y 11:30 mainta. Despues tin un festival di sopi 
na benta den Hofi di Pastorie na Savaneta , ademas 


di cuminda di lama , entre otro paella. Lo tin sopi di 
pampuna, di béy di boe, sopi oestery di seafood, etc., 
na smaak pa un y tur. Esaki ta pa recauda fondo pa 
celebracion di 50 aha di Misa Sagrado Curazon di 
Hesus dia 5 di september 2009. 

Lo tin un open-house tambe pa esnan presente 
admira e trabao cu a keda had riba nos Misa. 
E benta ta termina ora cu cuminda caba of te 2:00 
merdia. Ta invita tur parokianoy henter Aruba pa par¬ 
ticipa nae procesion di boto y despues papasa cumpra 
cuminda den Hofi di Pastorie na Savaneta. 

Aruba presente na e grandioso Amsterdam golf 2009 



RECIENTEMENTE a tuma 
lugar e evento “Amsterdam Golf 
2009” na RAI, Amsterdam. E 
evento aki a tuma lugar durante 
e fin di siman di 6 pa 8 di Maart. 
E dia cu a conta cu mas trafico 
di bishitante, tawata e prome 
dia, di evento, na unda un can- 
tidad grandi di amantenan di 
golf a bin presencia esaki. E aha 
aki a kibra record ya cu e can- 
tidad di participante a surpasa 
e cantidad di ana pasa, cual 
tawata 12.130 bishitante. 

E evento aki ta e unico cu ta 
dedica su mes solamente ariba 
e mercado di golf y tur otro 
aspecto cu tin di håber cu e 


deporte aki exclusivo aki. E 
cantidad completo pa henter e 
fin di siman di e evento a yega 
un total di mas cu 13.000 bi¬ 
shitante y cu a conta tambe cu 
un total di 145 diferente stands 
nan di representante di varios 
compania cu articulo nan di 
golf. Algo cu a capta basta 
atencion, tawata e diferente 
golf pro nan hasiendo presen- 
tashon durante henter event, 
demonstrando asina lo ultimo 
den tecnologfa di golf. Pa loke 
ta trata e diferente destina- 
cion nan cu tawata presente, e 
evento a conta cu participacion 
di entre otro Cyprus, Spanja, 
Portugal, varios otro y sin laga 


afo Aruba, cu a wordo bon re¬ 
presenta door di Sr. Jaap Ellis y 
Sr. Roy Hart, ehecutivonan pa 
ATA Den Haag. 

Pa asegura un bon cobertura, 
diferente medio nan di prensa, 
entre otro “Telegraaf Golf Me¬ 
dia” tawata presente pa cubri 
e evento aki. Tambe tawata tin 
e oportunidad pa tur e repre¬ 
sentante di e diferente com- 
panianan y destinacion nan, 
pa pone tur e informashon di 
nan compania disponibel den 
e “media room” pa tur esnan 
interesa. 

E ehecutivonan nan di ATA a 
hasi uso di e oportunidad aki 


pa asina duna tur informashon 
y alavez promove e “Aruba Pro 
AM Golf Tournament” cu lo bay 
tuma lugar na Aruba durante e 
luna di Augustus. Tambe nan 
a establece contacto cu sehor 
Ad Den Dulk, representante 
di e prestigioso “Dutch golf 
Trophy” kende ta sumamente 
interesa pa organiza y sponsor 
un torneo di golf den Novem¬ 
ber, cual lo bai remplasa e “KLM 
Open”. 

Como strategia pa yuda promo¬ 
ve e torneo y duna tur esnan 
presente e gana pa bishita 
Aruba, ATA Europa a otorga 
como premio pa e prome lugar, 


2 tickets pa Aruba, acomo- 
dashon na Divi Village cu un 
rond di golf, transportashon 
cu De Palm Tours como tambe 
un island tour y un “Sail & 
Snorkel Trip”. E premio pa di 
2 lugar, tawata acomodashon 
na Tierra Del Sol Golf Resort 
como tambe un rond di golf. E 
publico a keda encanta cu e in- 
formacion di Aruba, cu apesar 
di ta un isla chikito compara cu 
e otro destinacion nan, a sa di 
proyecta su mes y capta hopi 
atencion positivo. Un pabien na 
ATA Den Haag cu nan partici¬ 
pacion na e evento aki y cu un 
biaha mas, Aruba a briya entre 
e otro nan. 


Grupo di 



GRUPO di Oracion “Cristo, Union y 
Paz” (CUP) ta invita henter pueblo di 
Aruba pa asisti na un Santo Sacrificio di 
Misa special diahuebs, 25 di juni pa 6:30 
di atardi na Misa Santa Anna na Noord. 
Na e ocasion special aki, conmemorando 
e 17 aha di existencia di e grupo, lo tin 
un celebrante invita, Pader Alberto José 


oracion “Cristo, Union y Paz” 
cu sacrificio di misa 


Linero Gomez, asisti pa Laico Hollman 
Javier Varela Altahona di Colombia, 
hunto cu co-celebrante, nos Pastoor 
Santiago Tomasik. 

17 Aha pasa un grupo di ciudadano a 
bini hunto cu e meta pa tur diamars 
anochi reuni den oracion, alabansa y pa- 
labra na nos Sehor, dunando E tur e ho- 
nor y gloria cu Su so merece. Treciendo 
asina e Palabra bibo di Cristo Hesus for 
di Su Scritura Santo na e pueblo di Dios 
presente y asina encurasha nan lo mas 
tanto posibel pa busca nos Dios, E unico 
Salbador, Sanador y Santificador di nos 
bida, mente, alma y curason. Tur esaki e 
grupo di oracion ta haci esaki pidiendo 
yudansa di e Spiritu Santo di Dios. 
Grupo di oracion « Cristo, Union y Paz » 
(CUP) ta activo den varios forma. Entre 
otro e grupo ta : reza cu enfermonan 
na hospital; haci oracion na cas di fa- 
mianan, especialmente pa enfermonan 
y esnan cu ta muriendo ; reza cu e dro- 


gadictonan na Centro di Rehabilitacion 
« Dakota ». (Na e momentonan aki esaki 
no ta e caso, debi na un problema ad¬ 
ministrativo di parti di e Centro mes.) ; 
organisa Caminda di Cruz ariba diado- 
mingo mainta 10’or den temporada di 
Cuaresma na Alto Vista, terminando 
esaki den Kapel cu oracion y alabansa na 
Nos Sehor pa 8 aha caba; haci diferente 
novena den misa na Noord ariba peticion 
di nos Pastoor; purba evangelisa lo mas 
hopi cu ta posibel asina cu e momento 
presenta. 

Ademas, CUP ta organisa pa su miem- 
bronan « dia di famia », « Cristmas din- 
ner », bustrip, sesso sport biblico y varios 
actividad mas. Tambe nos ta regala, cu 
cooperacion di nos miembronan, fin di 
aha diferente basketnan cu cuminda na 
« esnan menos afortuna ». Nos tabata 
organisa seminarionan di« Bida den Spi¬ 
ritu », pero actualmente nos ta manda 
nos hendenan pa tuma esaki cerca e 
grupo cu ta organise. E aha aki CUP tin 


ariba su lista di trabao pa bao guia di 
un miembro di nos kerngroep, manda 
miembronan di CUP evangelisa den 
pueblo di Noord yvecindario y asina la- 
ganan demostra tambe cu nan presencia 
como miembro di nos grupo di oracion 
na nos oracionnan no ta envano. Cu nan 
ta practica tambe e ensenansa cu nos ta 
dunanan tur diamars. 

Den cuadro di CUP su 17 aha di existen¬ 
cia ta invita henter e pueblo creyente di 
Aruba pa asisti na un Santo Sacrificio di 
Misa, cual ta tuma lugar diahuebs, 25 
di juni pa 6 :30 di atardi na Misa Santa 
Anna na Noord. Na e ocasion special aki, 
e celebrante di e misa aki ta : Pader Al¬ 
berto José Linero Gomez, asisti pa Laico 
Hollman Javier Varela Altahona y co-ce- 
lebrante : Pastoor Santiago Tomasik. 
Bini uno, bini tur y bin celebra cu nos, 
como bon rumannan den Cristo, e ce- 
lebracion importante aki pa nos Grupo 
di Oracion. 

Departamento di Prensa di Gobierno ta reacciona: 


Ta di lamenta cu dos Parlamentario di AVP ta instiga, 
calumnia y lansa mentira contra Director di Arubahuis 


Kabs mt van de Gevølmaehtigcie Minister vårs Aruba 

De Voorrrtailge en husdige Directeur 

Plaafsvervattgende gevolmachtigde Minister 

Periode 

1994-1995 

Periode 

1995-1998 

Periode 

1999-2000 

Periode 

2000 -2002 

Periode 

2002-2005 

Periode 

2007-2009 

Nes 

Nee 

Ja ; 


Ja 

Nee 

Nee 

Bezoldiging 

13 

15 

15 


15 

15 

15 

Bezoldiging in Afis. 


Afis. 6.635 

Afis. 7.51C 


Afis. 7.510 

Afis. 7.935 

Afis. 7.935 

Toelage art 25% LMA 

Ja 

Ja 

Ja 


Nee 

Ja 

Ja 

Ter beschikkinggestelde (gratis) dienstwoning 

Ja 

Ja 

*max. Nf.4.500 p/m 

* max. Nf.4.500 p/m 

Ja 

max € 2,615 p/m 

Vergoeding Electra 

Ja 

Ja 

Ja 


Ja 

Ja 

Ja 

Water 

Ja 

Ja 

Ja 


Ja 

Ja 

Ja 

Onroerendgoed belasting, waterschapsbelasting en andere bel. 

Ja 

Ja 

Ja 


Ja 

Ja 

Ja 

Volledige telefoonkosten vergoeding 

Ja 

ja 

Ja 


Ja 

Ja 

max € 500 p/m 

Overtocht business class gezin heen en terug 

Ja 

Ja 

Ja 


Ja 

Ja 

Ja 

Uitrustingskosten heen 

NF. 3.750 

NF. 3.750 

NF. 3.750 


NF. 3.750 

NF. 3.750 

NF. 3.750 

U it rus ti ngs kost e n/h e ri n ri c ht i ngs kost e n t e r ug 

NF. 6,000 

NF. 6.000 

NF. 6.000 


NF. 6.000 

NF. 6.000 

Nee 

Vrachtkosten verhuisboedel van 21/30 M2 en auto heen en terug 

Ja 

Ja 

Ja, 30 m2 


Ja, 30 m2 

Ja, 30 m2 

Ja 

Autotoelage per maand 

NF. 700 

NF. 700 

Afis. 700,- 


Afis. 700,= 

Afis. 700,= 

Afis. 700,= 

BN/GN Nummerpiaat voor een auto 

Ja 

Ja 

Ja 


Ja 

Ja 

Ja 

Representatiekosten per jaar 

Nf. 4.500 

Nf. 4.500 

Afis. 4.920, 

\— 

Afis. 4.920,= 

Afis. 4.920,= 

Afis. 4.920,= 

Jaarlijkse vliegtickets business class (lx) ind. gezin 

Ja 

Ja 

Ja 


Ja 

Ja 

Ja 

Vergoeding overbagage extra vliegtuigbagage heen en terug 

Ja 

Ja 

Ja 


Ja 

Ja 

Ja 

100% Hotelkstenvergeoding bij aankomst en terugkeer naar Aruba 

Ja 

Ja 

Ja 


Ja 

Ja 

Ja 

Behoud van volledige pensioen 

Ja 

Ja 

Ja 


Ja 

Ja 

Ja 

Vakantiedagen per jaar 

25 

28 

28 


28 

28 

28 

Gezinspolis ziektekosten verzekering Boogaard Assurantien 

Ja 

Ja 

Ja 


Ja 

Ja 

Ja 


* Nf. 4.500 is met de euro koers 2,2371 =(gelijk aan) € 2.011 


DURANTE e conferencia di 
prensa ultimo di partido AVP 
den un forma baho y vil e Parla- 
mentarionan sres. Otmar Odu- 
ber y Benny Sevinger a ataca e 
actual Director di Arubahuis, 
sr. Kenky Oduber haciendo 
comosifuera cu ta un crimen a 
ser cometi pa loke t’e salario y 
beneficionan cu e Director aki 
ta haya, siendo cu esaki ta con- 
forme e Bezoldigingsregeling y 
LMA di Gobierno. 

Ta increibel cuanto odio, ven- 
ganza, envidia y rencor e dos 


Parlamentarionan aki a ven¬ 
tila treciendo alabez un gran 
cantidad di mentira padilanti. 
No mester lubida cu sr. Kenky 
Oduber ta un profesional Aru- 
biano cu tin un trayectoria 
impresionante den e aparato 
gubernamental y cu no merece 
di wordo lastra manera ta haya 
ta bon.Un y tur den comunidad 
ta na altura cu e salario y ben¬ 
eficionan cu tur e Directornan 
di Arubahuis a haya den pasado 
ta igual conforme e reglanan di 
Gobierno y pa sr. Kenky Oduber 


esaki no ta nada otro. Ta pesey 
pa contra-aresta tur e menti- 
ranan flagrante ventila den e 
conferencia di prensa ultimo 
di partido AVP, di parti di Go¬ 
bierno nos ta publica un tabel 
den cual un y tur por mira cu 
nan propio wowonan cu no tin 
ningun diferencia den e salario 
y beneficionan cu tur e Director¬ 
nan di Arubahuis a haya y esaki 
desde 1994 te cu awor. 
Contrario na partido AVP cuta 
lastra nomber di profesionalnan 
manera nan ta haya ta bon, 


Gobierno a scoge pa no publica 
e nombernan di tur e Direc¬ 
tornan anterior, pero ta referi 
solamente n’e periodo cu nan a 
cubri e funcion di Director di Ar¬ 
ubahuis. Si e Parlamentarionan 
Oduber y Sevinger uza nan sano 
huicio y lesa e tabel aki bon nan 
lo yega na un solo conclusion, 
esta cu no tin ningun diferencia 
entre locual e Directornan a 
haya bao di Gabinete Eman y 
locual e Directornan a haya bao 
di Gabinete Oduber, incluyendo 
sr. Kenky Oduber. Alabez nan 


mes por mira cu ta bao Gabinete 
Eman II e salario di Director di 
Arubahuis a ser aumenta for di 
schaal 13 pa schaal 15! Ta ken 
a complace ken aki.Por ultimo, 
si tin etica, respet y decencia 
ainda den e partido AVP, pub- 
licamente e dos Parlamentari¬ 
onan aki mester pidi disculpa na 
sr. Kenky Oduber y tambe na 
tur e otro Directornan anterior 
bao Gabinete Eman y Gabinete 
Oduber, ya cu den forma indi- 
recto nan tambe a wordo ataca 
vilmente. 




Segun MSI 

E trahadornan den overtolligheidspool cu kier traha Mester haya oportunidad di traha. 


NOS tur conoce e asina yama over¬ 
tolligheidspool di gobierno. Tin mas 
o menos 1500 trahador publico cu ta 
haya salario tur luna, pero ta sinta na 
cas. Hopi di nan kier traha, pero pa un 
motibo of otro no tin trabao pa nan. 
Segun MSI gobierno tin e deber pa duna 
e trahadornan aki un posicion den nos 
aparato gubernamental. Esaki ta yuda 
e grupo aki tambe, pasobra mientras 
nan ta den overtolligheidspool nan no 
por haya ningun bevordering. MSI lo 


percura pa pone mas hende cu ta posibel 
bek na trabao. Nos ta duna e siguiente 
ehempelnan. 

Mirando e aumento di criminalidad por 
forma grupo di hende cu ta bai patruya 
riba caya. Solamente e presencia di un 
uniform lo baha criminalidad riba caya 
y ta trece e sentido di paz y trankilidad 
bek. Mas e ta alivia e trabao di polis tam¬ 
be cu aworaki ta trahando riba un pia y 
bao di hopi stress dor di onderbezetting. 
Sigur esaki mester wordo bon regia, pero 


esey no lo ta un problema tanten tur 
hende sa kico por y kico no por. 

Tambe tin hopi keho riba e diferencia 
di prijs den supermercadonan. Mester 
forma grupo di controleur cu ta haci 
control den supermercadonan. Esey ta 
necesario sigur pasobra MSI lo aumenta 
e cantidad di articulonan cu lo cay den 
e canasta basico y lo haya un maximum 
prijs. Asina e abuso di aigun comerci- 
ante por wordo elimina na bienestar di 
pueblo. 


Tambe por forma grupo cu ta dedica nan 
mes pa traha cu muchanan den bario, 
organisa wega y yuda nan cu huiswerk. 
Amplia e programa di trai merdia pa 
duna mayornan cu ta traha e trankilidad 
cu nan yiu ta wordo cuida y no ta su so 
na cas of riba caya. 

Asina por crea hopi mas trabao cu no 
ta costa gobierno placa, pasobra e hen- 
denan aki ta riba pay-roll di gobierno 
caba y riba dje asina ta aporta na bien¬ 
estar di nos comunidad. 

Un Agente Policial, lider di campana di MEP y dos 
periodista interoga den caso Michael Williams 



SIMAN pasa a tuma lugar continuacion di e interoga- 
cion di testigonan den e procedura cu Michael Williams 
a cuminsa pa determina si e por cuminsa un caso di 
dano per huicio contra Gobierno. E personanan cu a 
wordo interoga siman pasa tabata e agente policial, 
Carlos Hodge, Django Simoons y Vale Hart di DIARIO 
y Calvin Subaran. E interogacionnan cu a tuma lugar 
ta relaciona cu e detencion di e dos yiunan di Michael 
Williams, esta Chris y Nigel y tambe e investigacion cu a 
tuma lugar na cas di Williams dor di Team di Aresto. 
Anteriormente Michael Williams a bisa cu el a wordo 
informa cu riba instruccion di Minister di Husticia, 
Rudy Croes nomber di su yiunan a wordo poni riba e 
lista di gang di Dakota. Mama di Chris y Nigel tambe a 
declara di a papia cu Calvin Subaran, kende a bis’e cu 
ta dor di cosnan cu Williams a haci, nomber di e yiunan 
a wordo poni riba e lista. Williams tambe a referi na 
un combersacion cu Hodge caminda Hodge lo a bis’e 
encuanto e lista aki. 

Durante e interogacion dor di abogado di Michael Wil¬ 
liams, mr. Gabri de Hoogd, el a haci Hodge diferente 
pregunta e.o. encuanto e lista. Carlos Hodge a duna 
di conoce cu e no sa nada di lista di gang di Dakota. 
Ta polis cu ta encarga cu e caso di asesinato di Peralta, 
a papia di un grupo di hoben di Dakota. Despues di 
e asesinato lo a drenta informacion cu lo tin un otro 
grupo cu lo kier tuma represaya. A haya informacion 


riba e asunto aki y a pasa esaki na Fiscal. Carlos Hodge 
a bisa cu e no ta corda cua Fiscal tabata encarga cu e 
caso y cu e por ta bien ta mr. van der Schaft. 

Hodge a sigui bisa cu e no ta corda si el a bisa Michael 
Williams cu e ta papia cun’e como tata y no como polis, 
pero loke el a papia cu Michael Williams ta riba cosnan 
cu a sali riba internet caminda por a mira foto di un di 
su yiunan cu un pistool y droga y placa. Hodge a bisa 
cu ainda e ta corda cu Michael Williams a puntr’e con 
nan por mira si no ta trata di un coy hunga y no un 
arma di berdad. 

Pa loke ta trata e declaracion di Michael Williams di 
5 di mei 2009 caminda nomber di Hodge ta wordo 
menciona relaciona cu e lista di gang di Dakota y un 
reunion cu entre otro Huez Comisario y Procurador 
General mr. Teresa Croes, Hodge a bisa cu e nunca a 
traha cu un lista. El a sigui bisa cu e no sa di kico ta 
papia y cu esaki ta un storia inventa. Hodge a bisa cu el 
a tende riba caya cu e lo ta meti den un complot, pero 
esey ta coy kens. El a bisa cu e ta un agente di polis 
integro cu no ta presta su mes pa wega. 

Hodge a desmenti di a papia pa di dos biaha cu Michael 
Williams. El a bisa cu aigun dia despues di a papia cu 
Williams, el a scucha Williams papia na radio y eynan 
tur cos a caba tambe. Hodge a bisa cu si e no ta eki- 
boca, el a interoga un di e yiunan di Michael Williams 
y tabata presente durante e investigacion na Williams 
su cas, pero no a drenta e cas. 

Django Simoons durante interogacion a bisa cu e 
nomber Dakota Gang no ta bis’e nada y tampoco e ti- 
ramento di Peralta. El a bisa di ta conoce Carlos Hodge 
como Recherche y el a intermedia pa un combersacion 
entre Michael Williams y Hodge. Django Simoons a 
bisa cu e conoce Williams pa anas y ta yama otro Basi. 
Segun Django Simoons el a regia e reunion, pasobra 
Michael Williams tabata rabia cu su yiunan a wordo 
deteni. E no ta corda kico a wordo papia. El a bisa cu por 
bien ta cu Vale Hart tabata presente y no sa si e comb¬ 
ersacion tabata confidencial of no. Django Simoons a 
desmenti categoricamente cu e lo sa di gang di Dakota 


y cu e lo tin informacion encuanto pone nomber di e 
yiunan di Michael Williams riba e lista di Dakota. El a 
bisa cu normalmente ta usa hendenan di comunidad 
pa haya informacion y cu el a puntra Williams diferente 
biaha cosnan. E no ta corda si el a haci esaki tambe den 
e caso di Peralta y no ta corda si a palabra pa tene e 
combersacion secreto. Tambe Django Simoons a bisa 
cu e no ta corda si el a rabia ora cu Williams a papia 
di e caso aki. 

Vale Hart a bisa cu e ta bon amigo di Michael Williams 
y cu el a mira e yiunan di Michael, esta Nigel y Chris 
crece bira grandi. E ta considera nan como su yiunan. 
E ta corda bon cla con e prome detencion di e yiunan 
di Michael Williams a sosode n’e cas na februari 2006. 
El a bisa cu si e tabata n’e cas un rato prome, e tambe 
lo a wordo deteni pa Arestatie Team. Un rato despues, 
Vale Hart cu Django Simoons y Michael Williams a 
bay warda di polis na Oranjestad. Segun Vale Hart, el 
a keda warda den auto mientras cu Django Simoons y 
Michael Williams a baha y bay papia cu Carlos Hodge, 
kende segun Hart e tempo tabata hefe di Recherche. 
Despues cu Django y Michael a bolbe den auto, nan 
tabata papia di e combersacion, pero segun Hart e no 
ta corda mucho bon mas, pero loke a sobresali ta cu no 
ta Hodge tabata tras di e yiunan di Michael. 

Riba e pregunta si Vale Hart sa di un lista di Dakota, el 
a bisa cu tin asina hopi gang. E conoce e informacion- 
nan cu a keda publica den corant e.o. e tiramento cu 
a tuma lugar na San Nicolas caminda Peralta a wordo 
asesina. Hart a bisa cu el a acerca Williams pa yud’e y 
Django resolve e caso aki. Dor di contacto di su yiunan, 
a bin haya esnan responsabel p’e morto di Peralta. E 
dos yiunan di Michael Williams a wordo usa pa a haya 
suficiente informacion pa a resolve e caso. 

Calvin Subaran tambe a wordo interoga y el a bisa cu 
e no conoce e yiunan di Michael Williams. Abogado a 
confront’e cu e declaracion di sra. Maxwell y Subaran 
a desmenti di a papia cu sra. Maxwell encuanto su yiu¬ 
nan. Esaki tabata e declaracionnan cu e 4 personanan 
riba menciona a duna den Corte siman pasa. 

Carta Habri n’e comunidad Latino-Americano residencia na Aruba y n’e politiconan di nos isla 

Derecho di voto ta igual pa tur ciudadano di Aruba cu tin pasport Hulandes 

Pa: Edwina Henriquez, Abogado Internacional pa Derechonan Humano y Democratisacion 



MI a tuma nota cu un grupo 
di persona procedente di e 
comunidad Latino-Americano 
na Aruba, encabeza pa senora 
Marialis Tejada, di e organisa- 
cion “Amigos de Colombia”, a 
organiza un reunion politico 
diadomingo atardi na Renais- 
sance Convention Center, na 
unda nan a invita tur partido 
politico na Aruba y e comu¬ 
nidad Latino-Americano resi¬ 
dencia na Aruba p’asina haya 
informacion di e politicnan 
encuanto nan plan y puntonan 
di nan programa politico pa 
loke ta trata e proximo elec- 
cion pa Parlamento dia 25 de 
september 2009. 

Riba su mes mi ta aplaudi cu 
un grupo minoritario den nos 
communidad ta haci uso di 
nan derecho di expresion pa 
vocifera nan pensamentonan y 
comunica e pensamentonan aki 
n’e politiconan invita. Articulo 
25 di e Convencion pa Derecho¬ 
nan Politico y Civil ta subraya e 
conecion cu tin entre e derecho 
di voto y e derecho di expresion. 
Mi no por tin ningun obhecion 
contra di un evenemento po¬ 
litico informativo asina. 

Den su rueda di prensa di diabi- 
erna ultimo, e grupo di Latino- 
Americanonan encabeza pa 
senora Marialis Tejada, a laga 
sa cu como cu e Latino-Amer- 
icanonan residencia na Aruba 
ta consisti di aproximadamente 
39.000 persona, locual ta ensera 
un tercera parti di e comunidad 
di Aruba di cual 9.000 persona 
tin un pasport Hulandes, nan 
kier laga nan voz resona y tende 
di e politiconan cual t’e plan- 
nan cu nan tin pa acomoda e 
segmento importante aki den e 
comunidad di Aruba. 

E meta principal di e even¬ 
emento aki, segun senora Mari¬ 
alis Tejada, ta pa haya sa di e 
politiconan cual t’e beneficio- 
nan particular p’e comunidad 
Latino-Americano residencia 
na Aruba pa loke ta trata e 
“Landsverordening Toelating 
en Uitzetting”, esta LTU y e 
integracion di e grupo Latino- 


Americano. 

Den otro palabra, un segmento 
chiquito den e comunidad di Ar¬ 
uba ta exigi maximalisacion di 
nan voto pa e proximo eleccion, 
dor di laga e politiconan prim- 
inti nan extra beneficionan riba 
e comunidad di Aruba en total. 
Como abogado pa Derechonan 
Humano y Democratisacion, mi 
ta desaproba e implicacion di e 
grupo aki categoricamente. 
Dor di kier tende di e politi¬ 
conan kico nan ta bay ofrece 
e Latino-Americanonan resi¬ 
dencia na Aruba, e grupo aki, 
encabeza pa senora Marialis 
Tejada ta implica cu e segmento 
chiquito di Latino-Americano 
tin mas derecho cu e Arubiano, 
dor di trece exigencianan par¬ 
ticular p’asina maximalisa nan 
voto den e proximo eleccion y 
di e forma aki influencia e re- 
sultado di e eleccion di dia 25 
di september 2009. 

E implicacion di e grupo aki 
ta cu e voto di e Latino-Ameri¬ 
canonan tin mas balor cu e voto 
di e dos tercera parti di comuni¬ 
dad Arubano. E actuacion di e 
grupo aki, encabeza pa senora 
Marialis Tejada ta enpugna cu 
nos Constitucion y enpugna cu 
ley y principionan internacio¬ 
nal di democracia, na unda e 
derecho di voto no mag ta mara 
na beneficionan particuclar di 
un solo segmento den e comu¬ 
nidad, pero e eleccion mester 
ta habri y liber y e mester ta na 
beneficio di e comunidad en 
general y no na beneficio di un 
grupito particular. 

E actuacion di grupo di Latino- 
Americano, encabeza pa senora 
Marialis Tejada, ta na mi pare- 
cer hasta castigabel, pasobra e 
grupo chiquito aki den nos co¬ 
munidad ta purbando di eherce 
un influencia riba politiconan 
na Aruba p’asina maximalisa 
nan voto den e proximo elec¬ 
cion pa Parlamento di Aruba 
contra di e deseo y beneficionan 
di e comunidad Arubiano den 
su totalidad. 

Aruba tin un Democracia Par- 
lamentario 


Aruba tin un democracia parla- 
mentario, locual ta implica cu 
tur persona cu tin derecho di 
voto por haci esaki libremente 
p’e partido di su preferencia. Na 
momento cu un partido haya e 
mayoria di voto, e por cuminza 
deliberacionan pa forma un 
Gobierno, esta su Gabinete y e 
partido ta asigna e miembro- 
nan di Parlamento cu ta bay 
representa pueblo en general. 
Un miembro di Parlamento 
den ehecucion di su profesion 
como Parlamentario no mag 
di faborece un segmento chiq¬ 
uito den comunidad contra di e 
deseo di mayoria di poblacion 
di Aruba. Un democracia parla¬ 
mentario no ta funciona mescos 
cu un democracia presidencial, 
manera tin na Merca, na unda 
e Presidente tin cu tene cuenta 
cu e deseonan particular di e 
gruponan minoritario, p’asina 
e no perde e votonan di e seg¬ 
mento chiquito aki den su co¬ 
munidad. Na mundo ta existi 
diferente tipo di democracia. 
Aruba conoce un democracia 
parlamentario y te asina leu el 
a funciona pa anas. 

Na paisnan Latino-Americano 
nan conoce otro tipo di democ¬ 
racia, esta un democracia presi¬ 
dencial. Hopi biaha ta trata di 
paisnan menos desaroya y e 
pueblo hopi biaha ta den gran 
necesidad y consecuentemente 
e tin cu maximalisa su voto dor 
di exigi cierto beneficio particu¬ 
lar pa haci esaki. 

Na Aruba nos tambe a conoce 
e tipo di influencianan aki den 
pasado, na unda un ciudadano 
ta vota pa un partido na unda e 


por maximalisa su voto; esta e 
partido cu kier paga mas pa su 
voto. Cu pago mi no kiermen so- 
lamente placa en efectivo, pero 
tambe beneficionan particular, 
manera un trabao den Gobierno 
etc. Un eleccion asina no ta 
liber, pasobra e politico cu tin 
mas placa semper lo sali na ben- 
taha compara cu e politico cu no 
tin mesun forsa financiero. 

Den su “Raport Calidad” di 
aigun aha pasa, senor dr. mr. 
Mito Croes, a subraya cu esaki 
ta sosode den comunidad- 
nan chiquito, pero cu esaki ta 
contra-productivo, pasobra e 
persona no ta vota p’e bienestar 
general, pero pa su bienestar 
particular. 

Status Aparte a wordo logra cu 
lagrima, sudor y sanger 
Status-Aparte di Aruba a 
wordo logra cu lagrima, sudor 
y sanger. E ciudadanonan di 
Aruba a hiba un lucha tenaz pa 
mas cu 60 aha pa logra haya su 
Status-Aparte y asina obtene tur 
e beneficionan cu nos tin awe. 
Gran lidernan politico, manera 
difunto Henny Eman q.e.p.d., 
difunto Shon A Eman q.e.p.d. y 
difunto Betico Croes q.e.p.d. a 
bringa un lucha pisa cu awe nos 
tin nos Status-Aparte y un bon 
porvenir. Tras di cada nomber 
di e gran lidernan aki tin para 
q.e.p.d., esey ta implica cu tur 
di nan a lucha incansablemente 
pa logra e meta di Status-Aparte 
y e lucha aki a hiba nan na un 
morto prematuro. Aruba a haya 
su Status Aparte no regala, sino 
despues di hopi lucha cu sanger, 
sudor y lagrima, pa nos awe tin 


un mihor futuro. 

E beneficionan di e ciudadano 
“nobo” 

Dor di e mihor futuro cu nos 
Status Aparte a brinda nos 
desde 1986, nos por a invita 
hopi ciudadano di varios pais 
Latino-Americano na nos pais 
Aruba, pa nan tambe por bin 
gosa di un bon futuro. Hopi 
di e ciudadanonan “nobo” aki 
ta procedente di paisnan hopi 
pober y nos Arubianonan a 
habri man pa nan, p’asina nan 
tambe por tin un mihor futuro, 
mescos cu nos, Arubianonan. 
Asina e ciudadanonan “nobo” 
aki por haci uso di un bon 
seguro medico, esta AZV y mi 
por bisa dor di propio experi- 
encia cu e ciudadano “nobo” 
aki ta maximalisa su derecho 
di seguro medico te na unda 
no por mas. 

Mayoria di e ciudadnonan 
“nobo” aki ta traha trabaonan 
sin tin mester di diploma, locual 
ta paga un salario minimo, esta 
un salario hopi abao. 
Consecuentemente su contribu- 
cion na AZV ta un fraccion di e 
costonan real di su gastonan 
medico. Pasobra nos tur ta igual 
den nos Constitucion, e ciuda¬ 
dano “nobo” aki tambe haya e 
mesun trato cu un Arubiano cu 
ta gana p.e. Awg. 100.000,00 
pa aha y cu tin cu paga 7,5% 
di su entrada locual ta Awg. 
7.500,00 na premie pa AZV pa 
aha, mientras cu mayoria di e 
ciudadanonan “nobo” aki ta 
gana e minimumloon, locual 
ta aproximadamente Awg. 
1.500,00 pa luna, cual ta ensera 
cu e ciudadano “nobo” aki ta 

paga Awg. 1.350,00 pa ana na 
AZV. 

E yiunan di e ciudadanonan 
“nobo” aki ta gosa di un bon 
educacion primaria, secundario 
y universitario. E yiunan di e 
ciudadanonan “nobo” aki, por 
bay sigui studia den exterior y 
nan por bira dokter, abogado y 
nan por kies pa otro profesion, 
tur paga p’e pueblo di Aruba, 
pasobra den nos Constitucion 
tur ciudadno ta igual. E ciu- 
dadnonan “nobo” tambe por 
haci bon uso di nos sistema di 
educacion y pa educacion pa 
empleo. 

Na otro banda, hopi di e ciu¬ 
dadanonan “nobo” aki ta haya 
pasport Hulandes, pero ta keda 
cu e pasport di su pais natal. Un 
pasport ta un documento hopi 
importante. Aki tambe tin un 
descrepancia grandi si Bo com- 
para e Arubiano cu e persona 
di Latino-America. E persona 
cu por tin dos pasport por haci 


uso di dos pasport tambe, asina 
hayando tur e beneficionan di 
tin dos pasport. 

Aruba ta un pais sumamente 
genersoso y nos Arubianonan 
ta hendenan hopi amabel, hos- 
pitalario y generoso y nos a 
demostra esey tambe. Locual si 
mester wordo bisa di e Arubiano 
keto, suave y humilde ta, cu e no 
ta tolera ora cu un grupito cu 
ta bin di afo, kier sobrepasa su 
limitenan di hospitalidad y gen- 
erosidad y ta aki na mi parecer, 
e grupo di Latino-Americano, 
bao guia di senora Marialis 
Tejada, a sobrepasa. 

Ningun Arubiano lo acepta cu 
un segmento chiquito den nos 
comunidad kier secuestra e 
proximo eleccion pa Parlamen¬ 
to di Aruba dia 25 di september 
2009 y nos lo para fuerte contra 
esaki. 

Algo personal. Un biaha mi a 
yega di bisa un docente Hu¬ 
landes cu a sobrepasa nos hos¬ 


pitalidad y generosidad: "No 
tuma e humildad di e Arubiano 
pa bobedad, pasobra e Aru¬ 
biano por wel di ta keto, pero 
e sa masha bon mes kico ta 
pasando rond di dje y cune.” 
Esaki mi ta ripiti n’e grupo di 
Latino-Americano, bao guia di 
senora Marialis Tejada. 

Un sugerencia ta bay n’e grupo 
di Latino-Americano, cu si boso 
kier integra di berdad na Aruba; 
si boso kier respeta nos Arubi¬ 
anonan di berdad, cuminza na 
papia e lengua materna di Aru¬ 
ba, esta nos dushi Papiamento y 
acepta nos regia y balornan, t’e 
ora bo ta demostra cu bo ta un 
bon Arubiano “nobo” y ningun 
hende lo bisa bo nada, pasobra 
Arubianonan ta hendenan gen¬ 
eroso y hospitalario. 

Locual si mi kier alerta e grupo, 
bao guia di senora Marialis Teja¬ 
da, ta cu si boso sigui insisti cu e 
segmento di Latino-Americano 
biba na Aruba, tin mas derecho 


cu nos Arubianonan, e ora ey 
si nos Arubianonan lo bay tin 
problema grandi cu esaki. 

Observadornan di OSCE pa 
eleccion na Aruba 
N’e politiconan na Aruba cu ta 
kere di por saca bentaha dor di 
laga un segmento chiquito den 
nos comunidad, cu no a biba 
e lucha di nos Arubianonan 
pa haya su Status Aparte, esta 
cu lagrima, sudor y sanger, mi 
kier bisabo, cu ami lo vigila bo 
actitud di cerca y lo mi actua 
conforme e reglanan Europeo 
pa un “Observador di Eleccion”. 
Un Observador di Eleccion no 
solamente ta vigila e proceso 
di eleccion riba e dia di elec¬ 
cion so, pero ta vigila tambe 
e actuacion di e politiconan 
varios luna prome cu e elec¬ 
cion. Si den mi concepto mi ta 
haya cu e proceso di eleccion 
no ta bay habri y limpi, lo mi 
no vacila pa pidi e Organisa- 
cion pa Seguridad Europeo pa 


nan manda Observadornan di 
Eleccion p’e proximo eleccion 
pa Parlamento na Aruba dia 25 
di september 2009. 

Di curason mi ta desea cu esaki 
lo no ta necesario y cu e po¬ 
liticonan den nan afan di haya 
mas voto ta actua manera nos 
Constitucion ta dicta. 

N’e grupo di Latino-Americano, 
bao liderazgo di senora Mari¬ 
alis Tejada, mi ta expresa pa 
boso hiba bon nota di locual 
mi a trece padilanti, pasobra 
ami ta un di e luchadornan in- 
cansabel pa nos Status Aparte, 
pero mi tin tambe e poder cu 
mi diploma pa Master’s Degree 
den Derechonan Humano y 
Democratisacion ta dunami, di 
por actua na tur parti di mundo 
na unda e Derechonan Humano 
ta wordo viola, den e caso aki 
t’e derechonan humano di e 
Arubianonan pa participa den 
un eleccion na unda tur votador 
ta igual ta na wega. 

SVb ta recorda dunadornan di trabao 

Juni ta ultimo luna pa paga contribucion anual na Fondo di Cesantia 


E ley di Cesantia ta prescribi 
cu dunadornan di trabao tin 
te cu luna di juni pa haci nan 
contribucion anual obligatorio 
na e fondo di Cesantia pa nan 
trahadornan den servicio. E 
contribucion anual ta stipula 
na 40 florin pa trahador den 
servicio riba e fecha di 1 di 
januari 2009. 

Ley di Cessantia ta prescribi 
cu e trahador, di sector priva, 
cual su relacion di trabao keda 
termina fuera di su boluntad of 
culpa tin derecho riba un pago 
unico, yama cessantia, basa riba 
su ultimo salario. E dunador 
di trabao tin e obligacion pa 
paga e cessantia na e trahador 
of ex-trahador. Pa ta completo, 
trahadornan den servicio di 
gobierno of institutonan pub- 
lico of di institucionnan di 
ensenansa particular, subisidia 


pa gobierno, no ta cubri pa e ley 
di Cesantia. 

Pa evita cu trahadornan por sali 
perhudica den casonan caminda 
companianan ta bati bancarota 
of no ta den condicion pa paga 
e cesantia, e Ley di Cesantia a 
institui un asina yama fondo di 
cessantia. Den caso cu un tra¬ 
hador no por ricibi nan pago di 
cesantia for di e dunador di tra¬ 
bao pa e motibonan indica aki 
riba, e trahador tin e derecho di 
aplica pa su pago di cesantia for 
di e fondo di cesantia, cual SVb 
ta administra. 

Pa por financia e pagonan di 
cesantia for di e fondo di ce¬ 
santia, tur dunador di trabao 
den sector priva tin e obligacion 
di contribui anualmente na e 
fondo pa cada trahador den su 
servicio. E pago di e contribu¬ 
cion anual mester tuma lugar 


no mas laat cu den luna di juni. 
E contribucion ta stipula na 40 
florin pa trahador den servicio 
riba e fecha di 1 di januari di e 
aha en cuestion. 

Den caso cu dunadornan di tra¬ 
bao no cumpli cu e obligacion 
di pago manera stipula pa ley, 
e ley di cesantia ta otorga SVb 
autoridad pa aplica un multa 
administrativo. E ley ta stipula 
cu e multa ta maximal 100% 
e suma cu mester contribui, 
cuminsando na 100 florin. 
Pa evita di paga multa, SVb 
ta recomenda dunadornan di 
trabao pa cumpli na tempo cu 
nan deber. Pa mas informacion 
alrespecto por tuma contacto 
cu seccion Invordering, situa 
na Vondellaan 19E na telefoon 
5272770 

E trahador cu ta cumpli cu e 
requisitonan prescribi pa ley 


di cesantia tin derecho riba un 
pago di cesantia. E suma di e 
pago di cesantia ta depende di 
e cantidad di aha cu e trahador 
tabata den servicio y di e salario 
pa siman. Pa e prome ananan di 
servicio te cu 10 aha, e trahador 
ta ricibi pa cada aha un suma 
igual na e salario di un siman. 
Pa e ananan di servicio entre 11 
y 20 aha, e trahador ta ricibi pa 
cada aha un suma cu ta igual na 
salario di un y un kwart siman. 
Pa e ananan di servicio riba 20 
aha, e trahador ta ricibi pa cada 
aha un suma igual na salario di 
dos siman. 

E pago di cesantia ta un derecho 
inalienable, loke ta nifica cu 
e pago no por keda traspasa 
pa otro persona. E pago no 
por keda usa pa borg y no por 
pone beslag riba e pago. Beslag 
por keda poni solamente den 


cuadro di obligacionnan di 
alimentacion. 

E trahador cu ta considera cu e 
ta bin na remarca pa pago di ce¬ 
santia for di e fondo di cesantia 
mester haci un peticion na SVb 
pa esaki. E derecho di e tra¬ 
hador riba un pago di cesantia 
ta caduca despues di un aha cu e 
relacion di trabao termina. 
Abase di e peticion, SVb ta 
tuma un desicion. Den caso cu 
e trahador no ta di acuerdo cu 
e desicion di SVb e trahador 
por entrega un apelacion por 
escrito na College van Beroep, 
situa na Wayaca 33-C. 

Pa haci e peticion pa pago di 
cesantia of pa mas informacion 
tocante cesantia, por tuma 
contacto cu SVb na telefoon 
527-2755. Tambe por pasa per- 
sonalmente na filial di SVb na 
van Leeuwenhoekstraat 16. 


Demostracion di un machine inovativo pa preveni ladronicia 



DURANTE un presentacion 
specialmente prepara pa Nagico 
Insurances, e representante di 
e producto “Stop de Dief” di 
Protect Global a presenta un po- 
sibel solucion pa negoshinan cu 
tin problema constantemente 


cu kiebro. Utimo tempo Nagico 
Insurances a nota un aumento 
drastico den cantidad di kiebro 
na su clientenan, tanto esnan 
comercial pero tambe esun- 
nan residencial. Den cuadro di 
por busca un solucion pa por 


preveni kiebro y evita gastonan 
halto, e compania di seguro cu 
mas ta creciendo na Aruba y 
den Caribe a topa cu e producto 
“Stop de Dief”. Ta trata aki di 
un producto masha popular 
na Hulanda den e lucha contra 
criminalidad pero cu un enfasis 
riba ladronicia. 

E compania Protect Global a 
introduci un canon di neblina 
cu ta traha simultaneamente 
cu bo sistema di alarma. Asina 
cu un ladron kibra un bentana 
of forsa bo porta di negoshi y 
bo alarma sende, mesora e ta 
activa e machine aki cu ta pomp 
neblina den 20 seconde di tem¬ 
po. Durante un demostracion 


specialmente pa e represen¬ 
tante di Nagico Insurances y un 
representante di un instancia 
hudicial, a laga e bishitante- 
nan mes experencia con pisa 
e neblina ta cu ni bo mannan 
bo no por mira bo dilanti mas. 
Cu e sistema aki, e ladron no ta 
hana oportunidad ni pa horta 
nada pero tampoco pa comete 
vandalismo, loke hopi bes ta 
costa mes tanto of hasta mas 
tanto cu robo mes. Asina cu e 
alarma activa, e machine ta 
manda un neblina diki den e 
establecimiento comercial of 
hasta na un cas si e asegurado ta 
desea. Interesante ta cu e huma 
blanco aki ta dura 20 minuut pa 
por sali bek for di e lugar. 

Ta conoci cu ora un ladron 
kibra bo establecimiento pa 
e drenta paden, e alarma ta 
cuminsa zona y e ta conta cu e 
mester sali entre 3 pa 5 minuut. 
Normalmente e patruya di e 
compania di seguridad ta dura 
10 pa 15 minuut pa por yega 
na e sitio mientras cu Polis ta 
dura 30 pa 45 minuut. Hopi 
bes ora cu e patruyanan yega, 
ya e ladron a baha na awa cu e 
mercancianan horta caba. Cu e 


sistema aki, patruyanan ta yega 
y hana e lugar intacto pasobra 
e ladron no por mira nada den 
e lugar mas! 

Distribuidor di e producto pa 
Aruba a splica cu e neblina no 
ta danino ni pa e productonan 
den e tienda, ni pa hende of 
bestia. Como tal, e cliente lo no 
hana su mes cu dano causa dor 
di huma. Tambe a enfatisa cu 
tin diferente grandura di e ma¬ 
chine dependiendo e tamano di 
e establecimiento cu e mester 
cuida. 

Nagico Insurances ta reco¬ 
menda su clientenan pa usa e 
sistema aki como un medida 
di prevencion di ladronicia. 
Clientenan cu scohe pa usa un 
machine asina den nan esta¬ 
blecimiento por conta cu un 
descuento adicional riba nan 
seguro contra ladronicia. E 
representante di “Stop de Dief 7 
ta recomenda tur hende tambe 
pa cambia nan seguronan di 
ladronicia pa Nagico Insurances 
y asina hana mas informacion 
riba e sistema aki y probecha 
di descuentonan special riba 
bo seguro dor di e proteccion 
special aki. 

Local 123 


Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Skirbi pa Mario Lopez 

Bisa No na AVP / MEP 


CU un curazon habri manera 
cu hopi di nos ta expresa nos 
precupacion pa e peliger cu 
droga ta trece pa nos huben- 
tud y ta bisa NO na DROGA 
mi ta bisa tambe NO na AVP 
/MEP. Esaki pasobra mi ta 
kere firmemente cu ta tempo 
pa pueblo realisa cu mester 
cambia e manera cu AVP / 
MEP ta maneha rikesa di nos 
pais y pues e direccion cu nan 
ta hib’e. 

Mi no ta kere cu ta na su lugar 
pa mi menciona kico cada un 
di nan a had, mi ta laga esaki 
pa tur hende comprende pa 
nan mes, ora cu nan scucha 
of lesa di kiconan AVP / MEP 
ta tilda otro. 

Mi kier pone enfasis awor 
riba e peliger cu tin pa nos 


bolbe keda engana dor di ‘lobo 
bisti na carne’ pa asina sigui 
cu un sistema corumpi cu ta 
na bienestar di e politiconan 
tradicional. Cu ‘lobo bisti na 
carne’ mi ta referi ora cu AVP 
/ MEP ta logra haya hende 
cu tin bon intencion pa cu su 
pueblo y nan ta convenc’e pa 
join nan partido y asina evita 
cu e votador ta fiha riba e tan- 
tisimo fayonan cu nan (e lobo- 
nan) como gobernante a haci 
durante e ultimo 23 ananan di 
nos Status Aparte. 

Ora nos scucha e hoben drs. 
Paul Croes cu awor ta riba lista 
di AVP bisa cu e ta hiba e lema 
di ‘Aruba promer y despues bo 
partido’ nos mester realisa cu 
asina tambe e hobenan di 20 
ana pasa tabata grita y ainda 


Aruba no ta na promer lugar 
pa AVP/MEP. Pues ta e circulo 
vicioso ta inicia atrobe. Esaki 
ta conta tambe pa dr. Michael 
Kelly ora cu palabranan el- 
ocuente e ta presenta su mes 
como un candidato riba e lista 
di MEP. Palabranan cu hamas 
por sali for di boca di e lider y 
tampoco di ningun otro riba 
e lista aki. 

Mi no ta culpa ningun di e dos 
personanan aki di nada, pa¬ 
sobra mi ta kere firmemente 
cu nan intencion ta bon. Pero 
simplemente nan tin un mi¬ 
sion imposibel pa realisa, pa¬ 
sobra nan mester convence e 
dirigentenan di nan partido pa 
tene cuenta cu nan ponencia. 
Nan ta aplica e mes un tactica 
di tur cu tabata promer cu 


nan, esta: ‘join them and than 
beat them’. Un tactica cu no ta 
funciona. Experencia a dem- 
ostra cu ta nan ta esnan cu ta 
bai cambia y ta bay adapta nan 
mes finalmente na e sistema 
corumpi. 

Mi ta kere cu hopi conciuda- 
dano lo ta di acuerdo cu si 
cualkier hende cu kier bira 
politico cu e meta pa drecha 
loke nos politiconan tradi¬ 
cional intencionalmente a 
cambia pa asina haya espacio 
pa enrikece nan mes, mester 
exigi di nan partido pa cambia 
esaki bek. 

Pues tan tempo cu nos parla¬ 
mento no ta funciona demo- 
craticamente y pues parla- 
mentarionan no por eherce 
control riba gobierno su 


maneho, anto no tin seriedad 
den gobernacion y lo nos sigui 
haya sucedidonan manera 
cada bes di nobo AVP/MEP ta 
tilda otro di a haci. 

Un alternativa tin actual- 
mente cu nos por implementa 
di biaha sin cambia ley, pero 
pa esey socede mester tin 
boluntad politico. Esaki ta pa 
introduci e sistema di vakmin- 
ister y laga parlamentarionan 
ta personanan cu a haya voto 
di preferencia. Esaki lo elim- 
ina e fenomeno di stempel 
parlement y asina garantisa 
control riba maneho di gobi¬ 
erno y consecuentemente ta 
elimina mal gobernacion y ta 
garantisa cu nos autonomia ta 
keda solido y asina tambe nos 
Status Aparte. 


Rene ‘Baba’ Herdé 

No ta e cantidad di proyecto den tempo di campana pero 

E calidad di maneho di tur dia pa bida di 

hende ta loke ta conta 


“E tempo di goberna a base di 
proyectonan di luho pa yena 
wowo di hende, pero cu no ta 
contribui realmente na mehora 
bida den comunidad a pasa 
hopi aha caba. 

Ta esnan den gobierno aki so 
ainda ta kere cu por gaha pueblo 
netprome cu eleccion cu proyec¬ 
tonan milionario, cu pueblo no a 
pidi pe, cu pueblo no ta sinta ta 
wardaycu no tapas den ningun 
plan di corto ni largo plaso pa 
mehora bida di nos hendenan”. 
Asina Rene Herdé a contesta 
riba e pregunta di un studiante, 
con un gobierno moderno y 
democratico mester funciona. 
Segun e studiante, gobernacion 
den un pais democratico mester 
cumpli cu e desaroyo cu pueblo 


ta desea. E problema ta cu parti- 
donan manera MEP no ta pun- 
tra pueblo kico e ta pensa of con 
pueblo ta desea di wak nos pais 
desaroya. Rene Herd é:”Puntra 
pueblo kico e ta pensay desea no 
ta un asunto di hade un biaha y 
Bo ta cla. Goberna ta un dialogo 
continuo cu pueblo den cua bo 
ta scucha ytr aha, monitor desa- 
royonany ehecuta maneho, wak 
continuamente con pueblo ta 
biba, evalua e maneho y ahusta 
bo plannan na e situacion cu nos 
pais y pueblo ta aden. Goberna¬ 
cion ta un proceso dinamico cu 
nunca ta caba, nunca ta stopy cu 
semper ta exigi un actitud habri 
y critico cu bo mesycu tur cosy 
tur hende rond di bo. Echo cu den 
e ultimo ocho aha e gobernacion 
di MEP tabata asina isola, asina 


riba nan mes, cu nan mes y pa 
nan mes, ta mustra con malo 
gobernacion hasta den un pais 
democratio por ta. Awor aki mas 
cu nunca, specialmente hoben- 
nan ta exigi cambio den e forma 
di goberna tambe. No solamente 
kico ta haci den gobierno, pero 
tambe con ta goberna.” 

Segun Rene Herdé proyecto¬ 
nan no por ta para riba nan 
mes. Nan mester ta parti di 
un plan mas amplio pa henter 
un area cu ta di importancia 
pa nos pais y cu lo tin efecto 
duradero. E proyectonan di 
traha mas stadion of mas cas 
di anciano ta zona bunita, 
pero riba nan mes pueblo ta 
bolbe paga hopi pa loke nos 
pais ta haya. Rene Herdé: u Den 
caso di e stadion nobo, e prob¬ 


lema mas grandi na Aruba ta e 
falta diparticipacion di hoben- 
nen. Ta eynan mester inverti 
pa hopi aha prome! Y unda e 
maneho di deporte a keda pa 
aumentaeparticipacion na de¬ 
porte y haci deporte un instru¬ 
mento di desaroyo di nos pais? 
E Construccion di casnan pa 
ancianonan, mester ta parti 
di un maneho pa cuida y tene 
nos grandinan salud y activo. 
Pa haci esaki lo mester inverti 
prome den ensehansa pa haya 
mas enfermera y terapista pa 
kita e scarcedad cu tin awor aki 
y miho condicionnan di trabao 
pa e nefermeranan awor aki. 

Esey no ta loke a sosode awor 
aki. Ni cuanto stadion of cas 
di anciano cu bo traha, si e no 



mehora bida di nos hendenan, 
e ta mal gobernacion. No ta e 
cantidad di proyecto den tempo 
di campana, pero e calidad di 
maneho di tur dia pa bida di 
hende ta loke ta conta”. 
Advertencia: tene cuidou cu Bo 
trompica riba un di e prome 
piedranan cu tin tira rond di 
Aruba!!! 

Clarisca Velasquez Dl AVP 

Prome Minister Oduber 
mester cuminsa tuma 
responsabilidad! 


NOS por tende ultimo dianan 
cu Prome Minister ta grita cu 
ta culpa di AVP cu Refineria 
Valero ta shut down y probable- 
mente kier bandona Aruba. 

Cu Hulanda kier bin inves- 
tiga mal maneho di go- 
bierno ta culpa di A.V.P. 

Nelson Oduber mester cuminsa 
tuma responsabilidad pa cu tur 
su decisionnan malo cu e mes ta 
tuma pa cu rumbo di Aruba. Ta 
culpa di Nelson Oduber cu refin¬ 
eria di Valero ta shut down paso 
e mes ta esun cu no sa con pa negocia cu e refineria aki pa jega 
na decision cu ta na bienestar di ambos partido, Aruba y Valero. 
Ta culpa di Nelson Oduber cu Valero ta shut down paso ta e mes 
y su gobierno pa medio di su 11 marionetanan den Parlamento 
cu awe nos tin B.B.O. cu ta afecta pueblo y tambe a afecta Valero. 
Si nos bai un rato den historia ta culpa di Nelson Oduber 
cu LAGO a bai for di Aruba, Ta culpa di Nelson Oduber cu 
Coastal a bai for di Aruba. Ta culpa di Nelson Oduber cu El 
Paso a bai for di Aruba y awo ta culpa di Nelson Oduber cu 
Valero tambe kier bai for di Aruba. Suplica na prome min¬ 
ister pa e stop di ta cabez duru y pensa riba e 2200 tatanan 
y mamanan di famia cu ta bai perde nan pan si Valero bai! 
Sinta na mesa y wak interes di Aruba e biaha aki y no bai 
tuma decision cu ta bai afecta Aruba y nos hendenan. 
Un suplica ta bai na nos prome minister pa no laga mucho tempo 
bai paso ta pan di hopi hende ta na peliger y tambe bienestar di 
ful un pueblo cu ja caba ta sufriendo pa su mal decisionnan. 

Bao di e tema “Zero Gravity” 

Subway y Tropical Bottling ta 
lansa Coke Zero y Sprite Zero 



“ESAKI ta un tremendo pro- 
ducto pa anadi na nos lina 
Fresh Fit”, asina Giovanni Ber- 
mudez di Subway Aruba a bisa 
na momento di anuncia Coke 
Zero y Sprite Zero como pro- 
ductonan exclusivo na Sub¬ 
way. Tur esaki bao di e tema 
di e campana “Zero Gravity” 
cu a keda lansa ayera durante 
un conferencia di prensa na 
Subway Paradera. 

Manera ta conoci, Coca Cola 
ta celebra 60 aha di existen- 
cia na Aruba unda cu e ta 
expande su lina di producto, 
introduciendo Coke Zero y 
Sprite Zero. E productonan aki 
ta ideal pa e grupo di cliente 
cu ta prefera coke of sprite sin 
suco pero cu e mesun smaak. 
Esaki ta algo masha atractivo 
mes, ya cu bo tin e dushi y 
refrescante sabor di e mes un 
Coke of Sprite cu suco pero a 
la bes sin dje. Colornan preto, 
cora y blanco ta representa e 
Coke Zero mientras cu e co¬ 
lornan blanco, blauw y geel 
ta representa Sprite Zero. E 
dos productonan aki a wordo 
lanza den forma exclusivo den 
e 8 restaurantnan di Subway 
na Aruba. 

Subway ta bon conoci pa 
su lina Fresh Fit, cu ta su 8 
productonan di menos cu 6 

Hopi interes pa pelicula “The Taking of 

the Pelham 123” 


DIRECTOR di e pelicula “The 
Taking of Pelham 123”, Tony 
Scott a bay bek te na aha 1973, 
tempo cu a skirbi e storia aki 
den forma di un buki. Ela duna 
e storia un “facelift moderno” 
y di aki a nace e pelicula nobo 
“The Taking of Pelham 123” 
cu no ta un storia nobo, pero 
si presenta awor den un bachi 
completamente nobo. Na aha 
1974 e pelicula a wordo traha 
cu actuacion di Walter Matthau 
como “Garber” y Robert Shaw 
como e villano. Na aha 1998 
“Pelham 123” a wordo traha 
di nobo manera un pelicula na 
television cu actuacion di Ed¬ 
ward James Olmos. El a resulta 
un exito asina grandi cu Tony 
Scott a dicidi di traha e version 
nobo aki di “The Taking of Pel¬ 
ham 123” na aha 2009. 

Den e version di aha 2009 di 
“The Taking of Pelham 123” e 
conocido actor Denzel Wash¬ 
ington tin e figura principal. 
Denzel Washington ta actua 


como “Walter Garber” den e 
pelicula unda cu e la hunga e 
rol di un centralista na e oficina 
central di e stacion di trein na 
New York. Na dado momento 
un trein ta wordo secuestra y un 
suma miyonario ta ser pidi pa 
libera e pasaheronan abordo. 
Walter Garber a haye ta realiza e 
rol di negociador cu e secuestra- 
dornan, poniendo hopi accion 
den e pelicula completo. Claro, 
cu un elenco pisa manera cu 
actornan Denzel Washington, 
John Travolta, John Turturro, 
Luis Guzman, Michael Rispoli, 
James Gandolfini, no por spera 
nada otro. 

Desde su lanzamiento na Aruba 
siman pasa, The Cinemas at 
Renaissance Marketplace y 
The Cinemas at Paseo ta yena 
di bishitantenan cu tambe kier 
uni nan mes na e miyones di 
hendenan cu ya a bay mira e 
pelicula aki. Salanan ta corien- 
do yen, pa cual motibo ta corda 
tur hende pa yega The Cinemas 
trempan. 

Placa a trece pelea den famia 


PRESENCIA di polis a wordo 
pidi diamars 11 or di mainta, na 
un cas na Santa Martha, pa un 
problema cu a sali for di man. 
Segun informacion cu polis 
a haya ta cu lo tin un pelea y 
tambe menasa cu morto. 

Na yegada polis ta papia cu e 
muher D., kende ta bisa cu el 


a haya problema cu e muher 
N., kende ta concubine di su 
yiu homber. E motibo ta cu D. 
a paga un suma na WEB pa 
reconecta awa y a resulta cu el 
a paga di mas. 

Ora cu el a bay pa cobra locual 
cu el paga di mas, su yiu homber 
a pasa tuma e placa caba. El a 


bay na cas di e yiu pa busca su 
placa, y a topa cu N., y a start 
un discusion cu a caba den un 
pelea y un bringamento. 

D. ta bisa polis cu N. a menase 
cu morto. Polis a papia cu e 
dos muhernan y a bisa tur dos 
cu nan por bay Recherche pa 
duna keho. 


Problema entre pareha na Hooiberg 


POLIS di Santa Cruz ta bay 
na un cas na Hooiberg, pa un 
problema entre pareha. N’e cas 
polis ta papia cu e homber naci 
na Colombia, kende ta bisa polis 
cu e tin problema cu su casa 


naci na Aruba. 

E ta bisa polis cu el a haya un 
tip, cu su casa, kende a bay 
Venezuela, ta tene relacion cu 
dos homber. E muher desmenti 


locual e homber ta bisa y ta para 
riba cu no ta berdad. 

E homber tabata kier a saca e 
muher for di cas, pero polis a 
mustre cu e no por haci esey. 
Polis a intermedia. 


Ladron di gans deteni 



ASISTENCIA di polis di San 
Nicolas a wordo pidi 1.30 di 
merdia, unda tin un dono di un 
gans ta core tras di un ladron cu 
a horta su gans. Despues polis ta 


wordo informa cu nan lo ta tras 
di EPB San Nicolas. 

Patruya ta bay eynan y ta topa 
cu e dos hombernan R.G. naci 
na Aruba di 41 ana y e sospe- 


choso F.W. naci na Aruba di 42 
ana. R.G. a bisa polis cu F.W. a 
purba hinke cu un schroefdraai. 
Polis a detene F.W. y a haye cu 
un schroefdraai. 



Leysner & de Cuba 


aocounlanli* 


J|< de Kort 

ngivtifBRwntint n.v. 


Despues di un lucha largo, hiba cu hopi curashi contra un adversario 
desigual y horribel un tremendo colega di primera hora a bai laga nos. 


Leysner & de Cuba, Accountants y De Kort Registeraccountant N.V. ta 
expresa nos mas sincero condolencia na Machi, Ashwin, Zulema, Elly y 
demas famia cu fayecimento di nos querida: 


Florentina M. ("Marcia") Stroop - Yarzagaray 

Hopi forza den e dianan dificil aki. 

Cu Marcia sosega na paz. 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


“Senor ta mi wardador, mi n’tin falta di nada; 

Den cunucu di yerba bérde E ta pone mi sosegå 
E ta hiba mi na awa trankil, pa mi bolbe hana forsa” 

Salmo: 23 

Cu hopi dolor na nos curazon pero conforme cu boluntad di Dios 
nos ta participa cu a fayece cristianamente na edad di 55 ana: 












Florentina Marciana Stroop-Yarzagaray 

“Marcia” 

*14-03-1954 +16-06-2009 


Na nomber di su 


Esposo: Ashwin E. Stroop 

Yiunan: Zulema Stroop 

Mary-Ellen “Elly” Stroop 


Nietonan: Shenequah Duinkerk 

Tyeh Stroop 

Mama: Marciana “Chana” Croes 


Rumannan: Nicolaas & Helena Yarzagaray 

Donisio & Maria Yarzagaray 
+ Rica Luisa Yarzagaray 
Dominico y Gina Yarzagaray 


Sobrino & Sobrinanan: Oswald Yarzagaray & famia 

Rigo Yarzagaray & famia 
Ruben Yarzagaray & famia 
Valeria Yarzagaray & famia 
Angelo Yarzagaray & famia 
Albert Yarzagaray & famia 
Randy Ruiz 

Mientje Peguero & famia 
Roger Yarzagaray & famia 
Rodney Yarzagaray & famia 
Roxlyn Yarzagaray & famia 

Swa y Cunanan: Ingrid Stroop & famia 

Gilbert Stroop & famia 
Stanley Moesquit 
Angie Stroop 
Dolores Stroop 

Primo y Primanan, Ihanan, Amigonan, Amiganan y bisinanan. 
Demas famia & conocirnan: Stroop, Yarzagaray, Moesquit, Ruiz, 
Peguero, Blijden, Duinkerk, Antersijn, Quandt, Quant, Maduro, Tse, 
Wathey, Dammers, de Cuba, Lewis, Vrolijk, v/d Linden, Willems, 
Peterson, Efrosina y Boekhoudt, Pardo, Britten, Vingal y Semeleer 
Demas famia y conocirnan na Aruba, Curacao, Hulanda, Merca y St. 
Maarten 


Su coleganan stima di Leysner, De Cuba y De Kort Accountant 

Ta invita tur famia, amigo y conocirnan pa asisti na e acto di 
entiero cual lo tuma lugar Diasabra 20 di Juni 2009,2’or pa 4’or di 
atardi na Misa San Fransisco na Playa y despues saliendo pa 
Santana na Sabana Basora 

Adres pa condolencia : Aurora Funeral 18 juni 2009 

7’or pa9’orpm. 

En bez di flor of krans un donacion na Wilhelmina Kanker Fonds lo 
keda altamente aprecia, lo tin un box disponibel pa e bunita gesto aki. 
Deseo di famia ta pa bin na color alegre bisti 

Nos ta lamenta cu despues di entiero nos por ricibi bishita di condolen¬ 
cia na cas 

John V.D. Biezen, miembro di AVP 


Ruman di Prome Minister ta haya salario di 
450 mil florin pa ana 

Budget di overtime di polis ta 
wordo minimalisa 


ARUBA ta ser sacudi ultimo an- 
janan pa un ola di criminalidad 
cresiente. 

Nos por mira un detereoro di 
norma, balor y di respet, si- 
gur debi hopi biaha na e mal 
ehempel di un conducta hostil 
y arogante di propio gobernan- 
tenan. 

Mientras cu Gabinete Oduber 4 
ta profila su mes como defensor 
di pueblo, nos por mira con e 
Gabinete aki y esnan rond di nan 
ta enriquesiendo nan mes na un 
forma descabeya. 

Cu un falta di respet pa comu- 
nidad henter y sigur pa e propio 
votadornan di partido MEP, 
ariba proposicion di propio 
Prome Minister di Aruba, un 
ruman homber di dicho minister 
trahando na Aruba Huis, ta ricibi 
un pago di alrededor di 450 mil 
florin pa anja. 

Aki na Aruba hopi hogarnan ta 
sclamando cu e costo di bida hal¬ 
to, mientras cu Gabinete Oduber 
4 tin ningun intencion di kita 
ningun di e medidanan cu e im- 
plementa di anja 2001 pa awor. 
Aruba no ta ser solamente asota 
door di e medidanan tuma door 
di Gabinete Oduber 3 y 4, pero 
tambe door di gobernantenan 
cu intencionalmente ta permiti, 
tolera y duna oportunidad pa e 
criminalidad aki na Aruba sigui 
crese. 

Mientras e fiesta di salarionan 
barbaro den Gabinete Oduber 
ta continua, nos por mira con e 
seguridad di e pueblo di Aruba 
ta ser ignora, un biaha mas tu- 
mando mas medida den Cuerpo 
Policial, minimalisando e over¬ 
time den Cuerpo Polical. 

Ta bai corta dråsticamente den 
e pago di overtime di polisnan 
y mirando cu no tin suficiente 
polis, esaki lo bai ensera cu 
e situacion lo bai empeora, 
mirando cu investigacion di 
casonan grandi y chikito la bai 
keda stanka. E oranan rekeri 
pa investigacionan ta hopi y mi¬ 
rando e cantidad di casonan cu 


tin ariba nos pafs, esaki lo por 
significa cu e comunidad no 
lo mira e casonan aki resolvi y 
ademås di esey e recuperacion 
di nan pertenencia nan tambe 
lo ta napeliger. 

Ta increibel pa mira con gober¬ 
nantenan, ta serå nan wowo, 
oido y curason pa necesidad 
nan di un comunidad y drumi 
tranquil anochi, mientras cu 
inhusticianan asina ta ser fo- 
menta y tolera door di e propio 
gobernantenan. Nos por a ob- 
serva con e trahadornan publico 
a manifesta anja pasa pa nan a 
bin hanja apenas 105 florin di 
indexering, caminda cu Prome 
Minister di Aruba a hasi mofa 
di e pensionadonan publica- 
mente na un radio comprometi 
cu partido MEP. Mirando asina 
un negativismo di parti di Prome 
Minister di Aruba durante e 
periodo aki, nos por observa 


cu ora ta yega pa un promocion 
barbaro di un ruman, no tin 
ningun obhecion. E 450 mil 
florin aki sigur lo por contribui 
den e pago di indexering acorda 
door di Prome Minister pa anja 
2009 na e ambtenaar nan cu 
tampoco a ser cumpli cune te 
na es momento aki. Mientras 
cu Gabinete Oduber 4 a dal e 
pensionadonan un cara abouw 
anja pasa cu e indexering, awor 
ta dal e comunidad completo 
un cara abouw cu e promocion 
di su ruman homber na Aruba 
Huis cu e salario di 450 mil 
florin pa anja. Partido AVP ta 
dsipone di un copia di e decreto 
gubernamental aki cu ya caba 
a sali publica den medionan di 
comunicacion. 

Partido AVP lo sigui vigila di 
serca e ultimo desaroyonan re- 
ferente e nombracionan polftico 
cu ta sigui tuma lugar. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/ Invitacion 

“AWO GINA TA MANE BIENTO: BO TA SINTRE PERO BO NO 
TAMIR’E “ 

Di Curason, Esposo, Yiu, Mama, Rumannan, y demas Famia ta 
gradici 

tur esnan cu a mustra nan atencion, compasion y cu a duna nos 
sosten sincero, durante enfermedad, fayecimento y entiero 
di nos defunto stima: 



Maria Regina “Gina” Geerman-Tromp 

Alavez nos kier a hasi un invitacion pa 3 Santo Sacrificio di Misa 
cual lo tuma lugar na Misa San Fransisco na Playa riba dianan: 

Diabierna 19 di Juni 2009 pa 7’or pm 
Diasabra 20 di Juni 2009 pa 7’or pm 
Diadomingo 21 di Juni 2009 pa 7’or pm 

“ CU UN CHISPA DI GINA TOCA BOSO CURASON PA UN 
MUNDO MIHO” 



Resultado di examen 

FILOMENA College MAVO ta participa na tur su alumnonan 
cu a pasa nan examen e aha aki, cu pa awe diahuebs dia 18 di 
juni 2009 pa 12’or di merdia lo duna e resultadonan di nan 
examenan. 


r*f AD PATRES 

The Lord is my light and my salvation; whom shall I fear? 
the Lord is the strength of my life; of whom shall I be afraid. 
psalm 27 :1 

According to God’s will and with immense sorrow, we announce the 
passing away of: 



Lewis Owen Martina 

better known as “ Bito” 
*19-03-1961 + 12-06-2009 


Left to mourn are: 

Father: Julian Theodor (Dochi) Martina 

Children: Alberto (Tico ) Martina and family 

Wanda Martina and family 
Alexander (Ale ) Martina and family 

Brothers: Percy Godett and family in Holland 

Marvin Ellis and family in St. Eustatius 
Erick Godett and family in Aruba 
Eddie Martina in St. Eustatius 
Giovannie and Angela Martina and family 

Sisters : Carmen & Johan Pina and family in Holland 

Magdalena & Randy Alleyn and family in Aruba 
Lucia & Bochi La Croes and family in Holland 
Jenny & Michael Mendes and family in Aruba 
Denaihna Martina and family in Aruba 
Nathalie & Betto Martijn and family in Aruba 


Aunt & uncles, nieces and nephews, cousins. 

Friends to numerous to mention in Aruba, Bonaire, St. Eustatius, 
Holland 


Related to family: Martina, Godett, Ellis, Pinnas, Alleyne, La 
Croes,, 

Mendes, Janga, Martijn 

Our apologies if we omitted to mention any names during our time of 
sorrow. 

The funeral will take place on Thursday, June 18th, 2009 at 2:00 p.m. 
at the Santa Theresita Catholic Church San Nicolas, followed by 
burial at the Catholic cemetery in Zeewijk. The body of the late Bito 
will be laid out from 12:00 noon to 1:30 p.m. at Ad patres. Then 
from 2:00 p.m. at the Santa Theresita Church at which time condo- 
lences and goodbyes can be expressed. 

Condoleance: Ad Patres Funeral Home Wednesday 17 of June, 

2009 from 7:00 p.m. t/m 9:00 p.m. 

We regret that after the burial no condolence visits will be possible. 

Benny Nisbet, PPA 

Memey di e nubia scur, pueblo y trahador mester 

Sigui e proceso rond di refineria 

Valero di cerca 


- Ta un hecho cu tin un periodo 
largo di inseguridad ta reino 
entre nos refineria VALERO 
y gobernacion (MEP) di pais 
Aruba. ! 

- Gobernacion di Aruba (MEP) 
NO a logra trece claridad y sta- 
bilidad den e situacion insegur 
pa cu e interes general di pais 
Aruba y e trajadornan cu ta 
labora den locual nos por con- 
sidera nos pilar economico; 

- Cu ta un hecho cu 
oposicion(AVP) a mina auto- 
ridad di Gobierno, asumiendo 
un rol cu e NO tin constitucio- 
nalmente, negociando tras di 
lomba di pueblo y di gober¬ 
nacion cu Valero o a lo menos 

manteniendo contacto sabi- 
endo cu esaki ta por debilita e 
posicion di pais Aruba! 

- Cu mientras tanto pais 
Aruba a gana su casonan enc- 
uanto “BBO” dilanti Corte di 
Justicia! 

- Mientras tanto pa motibu- 
nan comercial/internacional 
VALERO a anuncia siman pasa 
na su trajadornan cu basa riba 
y PPA ta cita: “ the continued 
global economic slowdown 
and reduction in demand for 
oil-based products” nan a 
jega na e conclusion pa ejecuta 
un asina jama “refinery wide 
outage” pa e periodo di 3 luna 
locual ta nifica cu durante e 
periodo menciona e refineria 
lo No ta producti producto 
nobo pa benta; 

Cu den e carta cu VALE¬ 
RO a dirigi na su trajadornan 
nan ta bisa tambe y PPA ta cita: 
“we need to be commited to 
working together creatively to 
find solutions and keep a posi¬ 
tive attitude to turn these chal- 

lenges into opportunities”.; 
Partido PPA kier a participa 
lo sigiente na comunidad Ar- 
ubano como nos opinion: 

1. No ta worde exclui cu 
tras di e argumentacion eco- 
nomico lo por tin un power- 
play economico ta tuma lugar, 
nos ta spera cu esaki NO ta e 
caso !; 

2. Cu e declaracion di parti¬ 
do AVP NO ta cuadra cu e 
contenido cu locual VALERO 
a bisa na su trajadornan den 
su carta; 

3. Riba e pregunta kende ta 
responsabel pa e futuro di nos 
refineria arubano, PPA kier 
declara lo sigiente: 

A. VALERO como dono di 
e refineria cual na mes mo¬ 
mento ta responsabel como 
“actor economico” tin cierto 
responsabilidad pisa pa su 
refineria, su(nos)trajadornan 
pero tambe e futuro econom¬ 
ico di pais Aruba; 

B. Gobierno di Aruba tin e re¬ 
sponsabilidad major pa futuro 

di nos refineria; 

C. Si gobierno di Aruba (MEP) 
tabata mas democratico e 
por a usa e instrumento di 
un ‘plataforma nacional’ pa 
permiti tur gremio y partido 
politico participa den buskeda 
di un soluccion, pero lamen- 
tablemente gobierno no a opta 
pa esaki; 

D. PPA ta condena cualkier 
minamento di posicion di 
gobierno di pais Aruba cu 
AVP por a ejecuta, cual por 
a debilita e posicion di pais 
Aruba; 

E. PPA ta pidi nos pueblo 
di Aruba en general, pueblo 
di San Nicolas y trajadornan 
di VALERO y contratistanan 
en particular pa sigui e de- 
saroyonan entorno futuro di 
nos segundo pilar economico 
di Aruba, esta nos industria 
petrolero VALERO di acerca; 
PPA lo keda sigui e desaroyo- 
nan aki di acerca y lo tene nos 
comunidad na altura na mo¬ 
mento cu esaki ta necesario. 


CUSHINA 

CRIOLLO 


Druivenstraat 1/Skina Olijfi 
Tur diabierna tin euminda 
criollo 

Pa pedido yama 593-9291 
of email: 

tj ein334 @ hotmail. com 
Kokki 100% Arubiano 

CCRSO/V 

IServicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


■ Botica na Warda 

Pabou di Brug: Dakota 
Pariba di Brug: San Lucas 

h Dokter na Warda 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 
8 a.m. - 5 p.m. 

M P RENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Apreciando naturalesa 

Ora bo ta sina bo yiu di e mundo di naturalesa, 
cuminsa den bo mes hardin. Sina un mucha pa 
aprecia naturalesa ta un di e tareanan mas bunita 
di ta mayor. E ta tambe esun di mas simpel. 

Di naturalesa muchanan ta curioso riba tur loque 
tin rond di nan. Tempo mi tabata chiquito, fruminga 
cora tabata fascinami. Nos tabata tin un boter 
grandi di fruta na cas cu mi tabata usa pa cria 
fruminga. Mi a yené cu santo y pone e fruminganan 
aden. Mi a tene nan pa lunanan largo den e boter, 
y observa con nan ta traha compartimento, tunel y 
'camber'. 

Aparte di a worde picå un par di cien biaha, e 
proyecto tabata exitoso. Y e'la yuda implanta den 
mi, un sentido di admiracion pa naturalesa y pa 
creacion cu ta continuando te dia di awe. 

Ora bo cuminsa sina bo yiunan di naturalesa, mi ta 
sugeri pa bo tuma un tip di e curiosidad describi aki 
riba. 

Si e cana drenta cas cu un bichi of un dori den su 
man, tuma esey como un oportunidad. Un mucha 
di dos aha un biaha a puntra su mama di un bichi 
ta hap. E mama no tabata prepara pa contesta e 
pregunta. 

Si bo tin un hardin, cana rond aden cu bo yiu, y 
mira bao di blachi y piedra, pa dj is mira kico bo por 
haya. 

Te hasta den un aquariun bo por traha un hardin 
chiquito y sina bo yiu e milager di plantanan, for di 
simiya te ora nan nace y crece. Cu un esfuerzo 
masha chiquito bo por crea den bo yiu un 
fascinacion durandero pa e mundo di naturalesa. 


PANADERIADEL PUEBLO 



Guyabastraat 4, Dakota Tel: 582 4748 


Segun MSI 

Deber di gobierno ta di proteha y vigila 
derecho di e clase trahador 

ta esun cu ta paga salario na e trahador, mester duna 
e permiso pa haya liber y/o vakantie, dicidi tocante 
bonus etc. di principio tin un situacion desigual cu no 
ta na fabor di e trahador. Eynan gobierno tin e deber di 
crea proteccion di e clase trahador dor di traha leynan 
cu ta pone e situacion den balans. Nos ta di opinion cu 
esaki aworaki no ta e caso ainda. Un di e cambionan cu 
segun nos tin cu tuma lugar ta, cu den cualkier acuerdo 
di retiro mester wordo poni cu e trahador tin 5 dia di 
tempo pa reconsidera e acuerdo despues cu e a firm’e. 
Asina ta kita e posibilidad cu e dunador di trabao ta 
pone presion riba un trahador o ta sorprende di un 
momento pa otro. Tambe mester bin cu un sistema di 
recompensa fiho pa ora un trahador ta wordo kita for 
di trabao pa motibonan fuera di su alcanse. Asina e du¬ 
nador di trabao y e trahador sa kico nan por spera. Tur 
trahador mester haya un contract por escrito na unda 
su salario, funcion y oranan di trabao ta poni den dje. 
Esaki ta evita hopi discusion na momento cu un relacion 
di trabao wordo termina. Mester tin boet pa e dunador 
di trabao ora esaki no ta e caso. 

Mester bin tambe cu un fondo maneha dor di gobierno 
na unda compania cu ta bin di pafo mester pone un 
suma di tres luna di salario pa cada trahador como 
garantia pa asina evita cu un compania di pafo ta lanta 
bai lagando e trahador cu man bashi, manera a pasa 
varios biaha caba den pasado, e caso mas recien ta esun 
di Adventure Golf!!! 


Tambe mester bin cu regia cu ta evita cu e grupo 
di trahador cu ta cumpli, locual ta e grupo mas 
grandi, ta bira victima di aigun malhechor cu 
ta abusa di e protecion di e trahador. Pa mes un 
motibo SVB mester paga y controla for di prome 
dia cu un trahador ta malo. Asina ta alivia e 
situacion di desconfiansa y descontento cu ta 
reina aworaki bao di hopi dunador di trabao. 

Nos tur sa cu tin compania grandi na Aruba 
cu ta haci tur cos pa no laga un sindicato 
drenta nan compania. Pa e motibo ey mester 
bin cu reglanan pa esey tambe. Tur trahador 
tin derecho riba representacion sindical y 
gobierno tin cu actua contra companianan 
cu ta haci actonan cu ta trapa riba e derecho 
internacional aki. Mester bin cu un ley cu ta 
haci e trahador bao di un cierto salario auto- 
maticamente miembro di un sindicato cu e por 
scohe ora e wordo tuma den servicio. 



E clase trahador ta e grupo cu ta carga e pais aki. Pa 
e motibo ey cualkier gobierno tin e deber di proteha y 
vigila e derechonan di e clase trahador. Esey ta e motibo 
cu nos ta di opinion cu e departemento di labor mester 
haya un ampliacion di e afdeling cu ta atende e asunto- 
nan laboral cu hendenan specialisa e.o. hurista cu un 
conocimento profundo di nos ley laboral. Aworaki dor 
di falta di tempo y hende y tin biaha conseho no alcaso 
e trahador ta bira victima di e situacion aki. Esaki NO ta 
un critica na esnan encarga aworaki na e departemento 
di labor. Nos sa cu nan ta hasi tur locual nan por, pero 
hecho ta cu e situacion actual ta favorece mas e dunador 
di trabao cu e trahador. 

Dor e situacion na trabao, na unda e dunador di trabao 


Pa ultimo, cu MSI den gobierno lo bin un pen¬ 
sion general pa tur trahador !!! Esaki lo ta un 
condicion premordial pa MSI. Nos hamas por 
permiti cu esun cu a traha henter nan bida pa 
yuda e pais aki bai dilanti, tin cu pasa momen- 
tonan dificil ora nan ta stop di traha. 

Edwin Duijneveld, vocero MSI 




PA TUR FIESTA 
PA MUCHA 

YAMA 

5923523 / 5S3S769 


TIPO Dl CAMBIO OFICIAL 

Valido pa 18 juni 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.54 

1.56 

1.58 

Engelse Pond Sterling 

2.83 

2.88 

2.94 

Zwitserse Frank per CHF. 100 

162.99 

163.71 

164.51 

Ned.Ant. Guiden per ANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

183.27 

184.95 186.81 

Euro perXEU. 100 

244.27 

246.50 

248.97 





Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Dr. Richard Visser comprometi pa traha pa mehor salubridad publico 



TURISMO ta nos entrada, nos 
producto ta nos hospitalidad, 
nos hendenan, nos seguridad 
y nos beachnan. Mirando e 
rumbo cu nos pais Aruba ta 
bayendo, nos economia ta na 
peliger, loke ta nifica cu nos en- 
trada ta na peliger.Pa por saca 
Aruba for di e decadencia cu e 
ta aden y pone riba un rumbo 
nobo, mester di liderasco cu e 
vision di Juancho Irausquin, e 
determinacion di Betico Croes 
y e disciplina di un atleta ho¬ 
ben. Ta pesey nos mester di 
AVP, vision, determinacion y 
disciplina. 

Dr. Richad Visser no ta un 
homber di palabra sino di ac- 
cion.Despues di su retiro for di 
Parlamento, dr. Richard Visser 
no a stop di sigui traha na bien- 
estar di nos pais Aruba. Entre 
mei y october 2008 dr. Richard 
Visser a termina e Plan Nacional 
Aruba, pa e lucha contra so- 
brepeso, obesidad y asuntonan 
relaciona cu salubridad, pa 
Gobierno di Aruba. 

Ademas, na 2008, e tabata 
na Bruselas, Belgica, cerca e 
Alianza di Salubrdad Publico 
Europeo pa aprobacion p’e Plan 
Nacional Aruba 2009 - 2018. 
“Mi pasion, mi vision, mi de¬ 
terminacion y mi disciplina ta 
loke ta ponemi entrega mi mes 
completamente p’asina trata 


e asunto di Salubrdad Publico 
den un sentido mas amplio,” 
esaki tabata e palabranan di 
un persona cu ta determina pa 
yuda su Pais Aruba. 

Mirando su determinacion y 
dedicacion dr. Richard Visser 
no solamente a wordo invita 
pa duna lectura pa Valero y FTA 
sino tambe n’e Conferencia di 
Bryson na 2008 y 2009. 

Unda cu dr. Richard Visser a 
presenta, e tabata wordo mira 
como un homber di iniciativa 
y accion. 

Di 2000 pa 2005 dr. Richard 
Visser tabata Director Medico 
di Comite Olimpico di Aruba, 
mientras cu entre 2003 y 2006 e 
tabata director di un programa 
di investigacion di obesidad 
cerca tur mucha entre 6 y 11 
aha. Ademas, na aha 2007, e 
tabata na Bonaire pa ta hunto 
cu professor R.A.Hirasing di VU 
Medisch Centrum Amsterdam 
haci un studio di obesidad cerca 
muchanan di scolnan basico 
comparando Bonaire cu Aruba. 
Mientras cu na januari 2008 e 
tabata e "experto" (miembro di 
e comision) di e Obesity Task 
Force pa Aruba. 

Recientemente dr. Richard Vis¬ 
ser a traha riba un proyecto di 
“foodlabeling” y investigacion 
pa Aruba hunto cu VUMC Am¬ 
sterdam. E proyecto aki lo yuda 


e consumidor pa trece cambio 
den su custumber den haci 
compras y cu e conocemento 
aki cumpra cumindanan cu ta 
mas saludabel. Admirabel pa 
bisa cu tin organisacionan cu ta 
dispuesto pa pone e fondonan 
necesario di inmediato p’asina 
cuminsa na ehecuta e proyecto 
aki.No solamente dr. Richard 
Visser a haci tur tipo di estudio 
pa loke ta trata obesidad, sino 
el a traha riba e tereno di salud 
den tur sentido di palabra. 

Dr. Richard Visser ta fundador y 
director di CPR Youth Founda¬ 
tion Aruba, cu a wordo estableci 
na 1995.Tambe e ta co-propi- 
etario di Rescatami, fundador 
di “HowWe Give” Rehabilitaion 
Facility; Presidente di Fellow- 
ship Foundation Recovery Facil¬ 
ity and Half Way House y asina 
nos por sigui menciona. 

Dr. Visser ta sigur ta kere cu 


“nos mester inverti den nos 
hendenan, nos talentonan lo¬ 
cal, nos inteligencia local. Nos 
mester sostene y aprecia nos 
mes.”Un di e pogramanan cu 
cual dr. Richard Visser a causa 
impacto aki na Aruba tabata 
e “Xtreme H Games”. Un pro¬ 
grama pa hobennan entre edad 
di 6 pa 17 ana, cu el a planea, 
desaroya y a ehecuta durante 
tres aha y cu ta wordo tene 
10 biaha pa aha. Durante e 
programa aki nos hobennan ta 
trata topiconan manera salud, 
nutricion y movecion y tambe 
nan ta participa na tayernan cu 
ta siha nan cosnan nobo p’asina 
nan por mehora nan mes. 

Tur e hechonan ariba menciona 
ta demostra cu dr. Richard Vis¬ 
ser t’e persona adecua pa trece 
e cambio. 

Poniendo bo confiansa den 
dr. Richard Visser bo ta dune 


e oportunidad pa drenta den 
accion.E accion cu tanto nos tur 
ta wardando riba dje. E accion 
pa haci e cambio real pa nos 
Aruba, pasobra mi salud y mi 
futuro lo ta den su man. 

“Nos mester lanta y para firme 
p’asina nos proteha nos parti 
mas vulnerabel cu ta nos yiu- 
nan, nos mamanan soltero y 
nos grandinan. Nos mester 
para fuerte y promove nos parti 
mas vital, cual ta nos comercio 
- chikito y grandi. Nos mester 
lucha pa husticia y disciplina, 
inverti den Salud y Educacion 
p’asina nos obreronan, cu t’e 
motor tras di nos economia, por 
bay dilanti.” 

Den nos tur tin un heroe. Y esaki 
t’e momento pa lanta para y 
uni forsa p’asina hunto cu dr. 
Richard Visser y AVP nos drenta 
den accion y traha pa un mihor 
Aruba. 


Ruben Wolff 38 aha trahando pa communidad Arubano 

DESPUES di 38 aha di servicio 
trahando na gobierno pa com¬ 
munidad di Aruba Ruben Wolff a 
despedi di su coleganan mas yega 
pa bay cu pensioen adelanta. 

Ruben a cuminsa como un hoben 
na oficina di Ontvanger unda e la 
traha cu masha hopi hefe for di 
aha 1971 te cu 1993 e aha cu e 
la dicidi di bay over pa Douane, 
unda for di 1993 te cu awe e ta 
fungi como hefe di Afdeling Al¬ 
gemene Zaken di Douane. Ruben 
kier a yega 40 aha di servicio 
pero a dicidi di bay mas tempran 
pasobra e ambiente di trabao a 
bira uno cu no tabata placentero 
mas. Nos tur a desea Ruben hopi 
dia, aha mas di goso di bida den 
su decisionan. Dios bendiciona 
bo Ruben. 

Embahador Hulandes na Washington DC a reuni 

cu Minister President Oduber 


DIALUNA mainta Minister President sr. Nelson Oduber a ricibi bishita di 
trabao di e Embahador Hulandes na Washington DC, sra. Renee Jones-Bos, 
kende tabata acompana p’e Minister Plenipotenciario di Aruba na Merca, 
sra. Jocelyne Heronimo-Croes, MA. 

E topiconan trata durante e bishita aki t’e relacionnan publico di Aruba na 
Merca, e promocion di comercio y inversion pa loke t’e diversificacion di 
economia Arubano, e tratado di impuesto cu Aruba kier sera cu Merca y 
esaki pa evita ‘double taxation’, Homeland Security pa fortifica e lazonan 
bilateral y multilateral relaciona cu combatimento di terorismo, traficacion 
di hende, contrabanday criminalidad, e deseo di Aruba pa establecimento 
di un Consulado Mericano na Aruba y finalmente tambe e posicion di Aruba 
y otro islanan Caribense relaciona cu Merca. 

Tabata un encuentro sumamente fructifero cu a termina cu e speranza cu 
gran parti di e puntonan aki lo wordo concretisa. 



Fundacion Lanta Papiamento cu 

Dos evento relaciona 
cu Papiamento 

RECIENTEMENTE Fundacion Lanta Papiamento a presenta 
su mes na pueblo di Aruba. Papiamento ta idioma materno di 
mayoria di e habitantenan di Aruba; e ta e di dos idioma di tur 
otro habitante di Aruba; e ta e idioma mas uza den comunidad. 
Sinembargo, Papiamento ta e idioma mas menosprecia na 
Aruba, pa strano cu esey por zona. E motibonan por lo general 
ta historico-politico. 

Consecuentemente e idioma aki, cu ta esun mas importante na 
Aruba pa desaroyo di su hendenan y cu ta tambe e weso di lomba 
di cultura Arubiano, mester lucha pa su existencia. 

P’esey e fundacion aki a lanta pa lucha pa reconocemento y 
existencia perpetuo di Papiamento. 

Fundacion Lanta Papiamento ta uza diferente forma pa logra 
su meta. Entre otro, pa medio di encuentro cultural na unda ta 
laga pueblo cera conoci cu Papiamento den uzo literario y gosa 
di su forsa expresivo. Un prome evento di e tipo aki ta tuma luga 
diasabra awor na Centro di Bario Noord di 19.30 or pa 22.00 or: 
UnAnochi di Contamento di Cuenta. 

Lo tin diferente contado di cuenta invita, pero microfon ta habri 
pa tur hende den publico cu kier conta su storia. 

Un otro forma cu Fundacion Lanta Papiamento ta uza ta charla, 
pa laga pueblo haya informacion tocante e aspectonan impor¬ 
tante di Papiamento. 

Diamars dia 23 di juni, esta otro siman, lo tin na “Departamento 
Arubiana/Caribiana“ di Biblioteca Nacional na Bachstraat di 
19.30 or te 21.30 or dos charla sumamente interesante cu ta 
duna resultado di investigacion haci riba vocabulario di Papia¬ 
mento. 

E prome orador ta Senora Dr. Marta Dijkhoff di Corsou, cu lo 
trata e tema: “Papiamentu tin suficiente palabra?”. Senora Dr. 
Marta Dijkhoff ta un di e fundadornan di e fundacion ruman na 
Corsou, Instituto Alsa Papiamento. 

Ramon Todd Dandaré Mag. Ling. di Aruba ta trata e tema: “Pro- 
ductividad di termino na Papiamento”. Ramon Todd Dandaré ta 
un di e fundadornan di Fundacion Lanta Papiamento. 

Henter pueblo di Aruba ta invita. Entrada pa tur dos evento ta 
gratis. 


Masha danki Centro di mi 
Bario DAKOTA 



CLUB 100 di Dakota ta un iniciativa di e co- 
mité di Centro di Bario y Deporte Dakota. Den 
e iniciativa aki e comite ta escoge un persona 
cu orgullo cu por bisa cu e ta Dakotero y cu ta 
stima su bario. Un di e posternan cu nan a traha 
y cu mi tabata tin honor di a hanja como regalo 
ariba 4 di juni 2009 e dia di mi canditatura di 
Democracia Real den e centro di bario Dakota, y 
cu mi ta orgulloso di dje ta e poster di di e club di 
100 unda ta para: “ Milo deseapaemuchanan 
di awe tene e nomber di Dakota na halto y cu 
Dakota siguiproduci talentonan deportivo; union 
amistady almapa Dakota mester keda” 

E idea tras di e iniciativa aki ta segun e comite 


di Centro di Bario Dakota :” un prome paso pa 
stimula habitantenan di Dakota pa uni como 
bario y haci uso di nan potencial. Dakota tin 
forzay talentoy hunto nos ta bai dilanti. Dakota 
tur dia ”. 

Comite di Centro di Bario Dakota, masha danki. 
E club di 100 di Dakota ta un iniciativa positivo 
y manera cu boso mes ta bisa cu potencial. E 
ta dunami energia y motivacion pa traha pa 
Dakota. E ta un regalo hopi bunita y stimulante. 
Un biaha mas danki. Manera mi a bisa diahuebs 
atardi dia 4 di juni 2009, lo mi bira miembro 
di e club di 100 di Dakota y tambe lo mi yuda 
stimula otro hendenan pa bira miembro. Mi 
ta pidi tambe tur Dakotero cu di un manera 
of otro manera ami, cu no por biba of no ta 
bibando den Dakota y cu tin curazon pa nos 
bario pa bira miembro di Club 100 di Dakota y 
yuda e comite aki tur dia pa logra nan meta pa 
renova e centro di Bario y Deporte Dakota y pa 
promove nos bario, un di e barionan central y 
mas bieuw di Aruba! 

Manera cu mi a bisa dia cu mi a anuncia mi 
candidatura, mi ta compromete mi mes cu e 
pueblo di Dakota y di Aruba en general cu ami 
lo ta boso voz, boso curazon, boso mensajero, 
boso abogado pa vocifera boso preocupacionan, 
boso disgustonan, boso frustracionan cu e situa- 
cionan cu boso ta pasando aden ultimo tempo 
te ora cu “E Cambio Awor” bin pa Aruba. 

Ta pesey e lema di mi campana ta: “Maritza tur 
dia”, pasobra cu boso confiansa lo mi traha tur 
dia, mi no lo descansa, mi no lo para keto nin- 
gun momento, y no lo tin nada cu lo distraimi 
di mi meta y mi responsabilidad pa traha pa 
boso bienestar. 

Exitoso Grandprix Oansa Piedra Plat 


PA prome biaha den e bario 
di Piedra Plat a tuma lugar 
careda di autonan miniatura 
traha di palo riba un pista 
completamente profesional 
y conecta riba computer pa 
wak ken ta e ganadornan. 
E muchanan hunto cu nan 
mayornan y un publico hopi 
grandi a goza di e competen- 
cianan aki den un ambiente 
di famia. Tabatin 62 auto cu a 
participa den e caredanan cu 
un creatividad hopi grandi y 
bunita. E feliz ganadornan ta: 
ler lugar: Kowan de Palm di e 
categoria di lider y mayornan; 
Na di dos lugar pa categoria 
di Chispa, Jonathan Curiel; 
di tres lugar Pablo Thijsen 
categoria Vlam y Flambeu; y 
na di 4to lugar Karroline Hal- 
ley categoria Osito. Un pabien 
na e ganadornan y na tur e 
lidernan di Club Oansa Piedra 
Plat. 






Agentenan di viahe Munditur di 

Colombia na Aruba 



RECIENTEMENTE tabata 
di bishita na Aruba un grupo 
di agente di biahe di e compa- 
nia Munditur di Barranquilla 
Colombia. Dicho compania, 
un operador oficial di Aruba, 
a provechar di e program di 
familiarizacion di agentenan pa 
sera conoci cu e producto turis- 
tico. Siman pasa, Munditur cu 
cooperacion di e aerolmea Aires 
a bishita Aruba y nan a keda 


encanta cu e isla y a regresa 
hopi satisfecho. 

Durante nan estadia nan tabata 
tin un programa hopi varia y 
nan a logra bishita varios hotel 
manera Holiday Inn, Renais- 
sance, Tamarijn, Divi, Occiden¬ 
tal, Radisson, Hyatt, Westin, 
Aruban Resort, Tierra del Sol 
y nan a hospeda na Aruba Mari- 
ott Resort. 



Tambe nan tabata tin e oportu- 
nidad pa bishita e lugarnan di 
interes na Aruba cortesia di De 
Palm Tours y a disfruta di un 
trip ariba catamarån cortesia di 
Pelican Adventures y a snorkel 
y landa dushi den nos laman 
blou bunita y sin laga afor nan 
bishita na varios lugarnan di 
diberticion na Aruba. 

Mester informa cu tur e ac- 


tividadnan cu un grupo asina 
logra hasi durante nan bishita 
na Aruba ta experiencianan cu 
lo yuda nan bende e destino 
mihor. Aigun di e agentenan 
tabata na Aruba 8 ana pasa y a 
keda asombra cu e desaroyo di 
e producto y ta hopi contento 
cu e progreso aki. Durante 
nan tempo liber nan a bishita 
e tiendanan den caya princi¬ 
pal y hasi compra den varios 


establecimiento como tambe 
den supermercado caminda 
nan a cumpra e famoso keeshi 
Hulandes. Oficina di Turismo 
kier a gradici na tur esnan cu 
a contribui cu e programa di 
Munditur. 

Durante nan bishita nan a 
wordo acompana pa Amayra 
Boekhoudt representante di 
Aruba Tourism Authority. 



































